hotchpotch/miracl-hf-unified huggingface dataset:
กล้ามเนื้อไอริส ไดเลเตอร์
กล้ามเนื้อไอริส ไดเลเตอร์ (iris dilator muscle, pupil dilator muscle, pupillary dilator, radial muscle of iris, or radiating fibers) เป็นกล้ามเนื้อเรียบของตา วิ่งในแนวรัศมีของม่านตาทำหน้าที่ขยายรูม่านตา เลี้ยงโดยระบบประสาทซิมพาเทติก ซึ่งสั่งการโดยการหลั่งสารสื่อประสาทนอร์อะดรีนาลีน (noradrenaline) ซึ่งจับกับตัวรับชนิดแอลฟา-1 (α1-receptors) ดังนั้นเมื่อได้รับสิ่งกระตุ้นการตอบสนองแบบต่อสู้หรือหนี (fight-or-flight) ระบบประสาทซิมพาเทติกจะกระตุ้นกล้ามเนื้อมัดนี้ให้ทำหน้าที่ขยายรูม่านตา เพื่อให้มีแสงตกเข้าสู่เรตินามากขึ้น
ภาษากะเหรี่ยงโปเหนือ
ภาษากะเหรี่ยงโปว์เหนือ (Pwo Northern Karen, ISO 639-3: ) หรือภาษาโพลง มีผู้พูด 60,000 คน (พ.ศ. 2526) พบในอำเภอแม่สะเรียง อำเภองาว อำเภอฮอด ไม่สามารถเข้าใจกันได้กับภาษากะเหรี่ยงโปสำเนียงที่พูดในจังหวัดแพร่และกาญจนบุรี จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง เรียงประโยคแบบประธาน-กริยา-กรรม เขียนด้วยอักษรไทยตั้งแต่ พ.ศ. 2545
กล้ามเนื้อไอริส สฟิงคเตอร์
กล้ามเนื้อไอริส สฟิงคเตอร์ (iris sphincter muscle, pupillary sphincter, circular muscle of iris, circular fibers) เป็นกล้ามเนื้อในส่วนม่านตา อยู่รอบดวงตาและทำหน้าที่คล้ายหูรูดในการหดหรี่ม่านตา กล้ามเนื้อนี้พบในสัตว์มีกระดูกสันหลังและสัตว์ในชั้นเซฟาโลโปดา (cephalopoda) บางชนิด
ในมนุษย์ กล้ามเนื้อนี้ทำหน้าที่หดหรี่ม่านตาเมื่อภาพที่รับมีแสงจ้า (รีเฟล็กซ์ม่านตา (pupillary reflex)) หรือในรีเฟล็กซ์ปรับสายตา (accommodation reflex) ขนาดของกล้ามเนื้อนี้กว้างประมาณ 0.75 มม. และหนาประมาณ 0.15 มม.
กล้ามเนื้อนี้ควบคุมโดยใยระบบประสาทพาราซิมพาเทติกซึ่งมาจากเอดิงเงอร์-เวสท์ฟัล นิวเคลียส (Edinger-Westphal nucleus) และทอดมาตามเส้นประสาทกล้ามเนื้อตา (oculomotor nerve, CN III) ไซแนปส์กับปมประสาทซิลิอารี (ciliary ganglion) และเข้าสู่ตาโดยเส้นประสาทชอร์ทซิลิอารี (short ciliary nerves)
ภาษาเขิน
ภาษาเขิน หรือ ภาษาขึน (; เขิน: ) (บ้างก็ว่า "ไทเขิน" หรือ "ไทขึน") มีผู้พูดทั้งสิ้น 120,855 คน พบในส่วนใหญ่อยู่ในเชียงตุง รัฐฉาน ประเทศพม่า ประมาณ 114,574 คน (พ.ศ. 2543) พบในประเทศไทย 6,281 คน (พ.ศ. 2543) ในจังหวัดเชียงใหม่และเชียงราย ใกล้เคียงกับภาษาไทลื้อและภาษาไทใต้คง เขียนด้วยอักษรธรรมที่มีอักขรวิธีคล้ายอักษรธรรมล้านนา จัดอยู่ในตระกูลภาษาไท-กะได กลุ่มภาษากัม-ไท สาขาเบ-ไท สาขาย่อยไท-แสก
กล้ามเนื้อออริคิวลาริส
กล้ามเนื้อออริคิวลาริส (Auriculares muscles) เป็นกล้ามเนื้อ 3 มัดที่อยู่ล้อมรอบใบหูหรือหูชั้นนอก ได้แก่
ในสัตว์ชนิดอื่นๆ กล้ามเนื้อเหล่านี้ทำหน้าที่หมุนใบหูเพื่อหันใบหูไปยังทิศทางของเสียงที่สนใจ แต่ในมนุษย์ทำหน้าที่ในการกระดิกหู
อาชกาบัต
อาชกาบัต เป็นเมืองหลวงและเมืองที่ใหญ่ที่สุดของประเทศเติร์กเมนิสถาน เมื่อปี พ.ศ. 2544 มีประชากร 695,300 คน และตั้งอยู่ระหว่างทะเลทรายคาราคัมกับเทือกเขาโกเปต แด๊ก
กรุงอัชกาบัตมีชนพื้นเมืองเป็นชาวเติร์ก และมีเชื้อสายรัสเซีย อาร์เมเนียนและอเซริสอยู่ด้วย ทั้งนี้ทางตอนใต้ติดกับเมืองมาชฮัด ประเทศอิหร่าน
อาชกาบัต (Ashgabat ในภาษาอังกฤษ) คือ Aşgabat ในภาษาเติร์ก, Ашхабад (Ašxabád) ในภาษารัสเซีย ก่อนปี พ.ศ. 2534 ชื่อเมืองนี้ถูกสะกด Ashkhabad เป็นประจำ เนื่องจากถ่ายตัวอักษรจากภาษารัสเซีย นอกจากนั้นยังสะกดเป็น Ashkabat, Ashgabad และ `Ishqábád ชื่อนี้เชื่อว่ามีที่มาจากภาษาเปอร์เซีย ว่า Ashk-ābād แปลว่า เมืองของอาร์ซาเซส (the City of Arsaces) คำอธิบายอื่นๆ อาจจะมาจากภาษาท้องถิ่น ทั้งที่มีความหมายว่ารัก, เมืองที่มีวัฒนธรรม ฯลฯ จึงอาจแปลได้ว่า "เมืองแห่งความรัก"
กรุงอาชกาบัตยังถือว่าเป็นเมืองใหม่ เป็นชื่อของหมู่บ้านที่อยู่เป็นหลักเป็นแหล่งเมื่อปี พ.ศ. 2361 ตั้งอยู่ไม่ไกลจากเมืองนิซา เมืองหลวงโบราณของพวกพาร์เธียนและซากปรักหักพังของถนนสายไหมที่ผ่านเมืองคอนจิคาลา (Konjikala) ที่ถูกทำลายจากเหตุการณ์แผ่นดินไหว เมื่อทศวรรษแรกของคริสต์ศักราช หรือโดยชนเผ่ามองโกลในคริสต์ศตวรรษที่ 13
กรุงอัชกาบัตเป็นส่วนหนึ่งของเปอร์เซียจนกระทั่งปี พ.ศ. 2427 ในปี พ.ศ. 2412 ทหารรัสเซียได้เข้ามาสร้างป้อมปราการที่เขาเตี้ยๆ ใกล้หมู่บ้าน
กติกาสัญญาเหล็ก
กติกาสัญญาเหล็ก () หรือชื่ออย่างเป็นทางการว่า กติกาสัญญามิตรภาพและพันธมิตรระหว่างเยอรมนีและอิตาลี () เป็นสนธิสัญญาระหว่างอิตาลีและนาซีเยอรมนี เมื่อวันที่ 22 พฤษภาคม ค.ศ. 1939 โดยรัฐมนตรีว่าการกระทรวงการต่างประเทศของทั้งสองฝ่าย และมีพยานของทั้งสองฝ่าย เคาท์ กาลีอัสโซ คาเอียโน (ฝ่ายอิตาลี) และโจอาคิม วอน ริบเบนทรอพ (ฝ่ายเยอรมนี)
กติกาสัญญาดังกล่าวแบ่งออกเป็น 2 ส่วน: ส่วนแรกเป็นการประกาศความไว้วางใจและช่วยเหลือซึ่งกันระหว่างอิตาลีและนาซีเยอรมนี และส่วนที่สองซึ่งถือว่าเป็นข้อตกลงลับ ซึ่งเป็นการให้ความช่วยเหลือทางเศรษฐกิจและการทหาร อย่างไรก็ตาม ฝ่ายคณะรัฐบาลอิตาลี รวมไปถึง เคาท์ กาลีอัสโซ คาเอียโน ต่างก็มีปฏิกิริยาต่อต้านกติกาสัญญา
มุสโสลินีลงนามในกติกาสัญญาดังกล่าว กติกาสัญญาเหล็กนี้ได้รับการวิพากษ์วิจารณ์ว่าเป็น "กติกาสัญญาเลือด" (Pact of Blood)
โดยทั่วไปแล้ว กติกาสัญญาเหล็กได้กำหนดให้เยอรมนีและอิตาลีต้องให้ความช่วยเหลือแก่กันและกัน และให้ความช่วยเหลือทางการทหารเมื่ออีกฝ่ายอยู่ในสถานะสงคราม กติกาสัญญาดังกล่าวยังได้กำหนดให้ทั้งสองประเทศไม่สามารถตกลงสันติภาพได้หากปราศจากความเห็นชอบของอีกฝ่าย โดยกติกาญญาดังกล่าวได้ตั้งอยู่บนพื้นฐานที่ว่าจะเกิดสงครามในอีกสามปี แต่ทว่าอิตาลีเตรียมตัวไม่พร้อมสำหรับสงครามโลกครั้งที่สอง และต้องใช้เวลากว่าหนึ่งปีกว่าอิตาลีจะสามารถทำตามข้อตกลงได้
ข้อตกลงลับในกติกาสัญญาเหล็กถูกแบ่งออกเป็นสองส่วน ซึ่งไม่เปิดเผยต่อสาธารณะ ส่วนแรกเป็นการให้ความร่วมมือทางการทหารและเศรษฐกิจ ส่วนที่สองเป็นการให้ความร่วมมือในการควบคุมสื่อเพื่อแสดงอำนาจของลัทธิฟาสซิสต์ โดยการส่งผู้เชี่ยวชาญไปติดต่อกับรัฐมนตรีว่าการกระทรวงการต่างประเทศของอีกฝ่าย
แกรนด์เธฟต์ออโต: แซนแอนเดรียส์
แกรนด์เธฟต์ออโต: แซนแอนเดรียส์ () เป็นวิดีโอเกมโอเพนเวิลด์ พัฒนาโดยร็อกสตาร์นอร์ธ วางจำหน่ายวันที่ 26 ตุลาคม พ.ศ. 2547 บนเครื่องเพลย์สเตชัน 2 และวันที่ 7 มิถุนายน พ.ศ. 2548 สำหรับไมโครซอฟท์ วินโดวส์ และเอกซ์บอกซ์ เป็นเกมลำดับที่เจ็ดในเกมชุดแกรนด์เธฟต์ออโต และเป็นเกมแรกนับตั้งแต่เกมแกรนเธฟต์ออโต: ไวซ์ซิตี ที่ออกเมื่อ พ.ศ. 2545
แกรนด์เธฟต์ออโต: แซนแอนเดรียส์ เล่นจากมุมมองบุคคลที่สามในสภาพแวดล้อมแบบโลกเปิดกว้าง ทำให้ผู้เล่นทำกิจกรรมกับโลกของเกมในเวลาว่างได้ ฉากของเกมอยู่ที่รัฐซานแอนเดรียส์ มีต้นแบบจากรัฐแคลิฟอร์เนียและเนวาดา รัฐซานแอนเดรียส์ประกอบด้วยเมืองใหญ่สามเมือง ได้แก่ ลอสซานตอส มีต้นแบบจากลอสแอนเจลิส ซานเฟียร์โร มีต้นแบบจากซานฟรานซิสโก และลาสเวนทูรัส มีต้นแบบจากลาสเวกัส เนื้อเรื่องแบบผู้เล่นคนเดียวเล่าเรื่องคาร์ล "ซีเจ" จอห์นสัน ซึ่งกลับมาบ้านที่ลอสซานตอสหลังแม่ถูกฆาตกรรม ซีเจพบเพื่อนเก่าและครอบครัวท่ามกลางความอลหม่าน และตลอดเนื้อเรื่องเขาพยายามจะก่อตั้งแก๊งเดิมของเขาอีกครั้ง ปะทะกับตำรวจ และค่อย ๆ ไขปริศนาฆาตกรรมแม่ของเขาจนได้ เนื้อเรื่องยึดตามเหตุการณ์จริงหลายเหตุการณ์ในลอสแอนเจลิส เช่น คู่ปรับระหว่างแก๊งข้างถนน บลัดส์ และคริปส์ โคเคนระบาดในยุค 1980 เหตุอื้อฉาวเกี่ยวกับหน่วยแรมพาร์ตในกรมตำรวจลอสแอนเจลิส และเหตุจลาจลในลอสแอนเจลิส พ.ศ. 2535
หลังออกจำหน่าย นักวิจารณ์หลายคนยกย่องเกมเรื่องดนตรีประกอบ เนื้อเรื่อง และระบบการเล่น เกมกลายเป็นวิดีโอเกมที่ขายดีที่สุดใน พ.ศ. 2547 และขายได้มากกว่า 27 ล้านชุด เกมนี้ยังคงเป็นเกมสำหรับเพลย์สเตชัน 2 ที่ขายดีที่สุดตลอดกาล เช่นเดียวกับภาคเก่า มีการอ้างว่าเกมนี้ถือว่าเป็นหลักเขตในวิดีโอเกมต่าง ๆ ในเรื่องอิทธิพลที่ไกลเกินเอื้อมในอุตสาหกรรมเกม อย่างไรก็ตาม ความรุนแรงและเนื้อหาเกี่ยวกับเพศของภาคนี้ก็เป็นประเด็นและข้อถกเถียงสาธารณะ โดยเฉพาะในตัวปรับแต่งเกมที่ผู้เล่นสร้างขึ้น ที่เรียกว่า "ม็อดฮอตคอฟฟี" (Hot Coffee mod) ปลดล็อกมินิเกมเกี่ยวกับเพศที่ซ่อนอยู่
เนตรสยบมาร
เนตรสยบมาร (; ) เป็นการ์ตูนญี่ปุ่นที่มีทั้งในรูปแบบมังงะและอนิเมะ ฉบับมังงะเขียนโดยมาซากิ เซงาวะ ตีพิมพ์ในญี่ปุ่นช่วงปีพ.ศ. 2546 และปีพ.ศ. 2547 โดยอ้างอิงจากนวนิยายของฟุทะโระ ยะมะดะ เรื่อง The Kouga Ninja Scrolls (甲賀忍法帖 Kōga Ninpōchō) ซึ่งตีพิมพ์ในปี พ.ศ. 2501 ฉบับมังงะนี้ได้รางวัลโคดันฉะมังงะในปีพ.ศ. 2547 ในสาขาการ์ตูนทั่วไป ส่วนฉบับอนิเมะที่สร้างสรรค์โดยกอนโซออกฉาย ในปีพ.ศ. 2548
เรื่องราวเกิดขึ้นในปี พ.ศ. 2157 ตระกูลนินจาสองตระกูลอันได้แก่ สึบะงาคุเระแห่งอิงะ และมันจิดานิแห่งโคงะ ต้องต่อสู้กันเพื่อตัดสินว่าหลานคนใดของโทะกุงะวะ อิเอะยะซุจะขึ้นเป็นโชกุนคนต่อไป ทั้งสองฝ่ายต้องส่งนินจาฝ่ายละสิบคนเพื่อต่อสู้กันโดยแบกรับความแค้นเก่าเก็บระหว่างตระกูลทั้งสองไว้แม้ว่าในขณะนั้นทั้งสองฝ่ายกำลังพยายามรักษาสันติภาพก็ตาม
ตระกูลนินจาสองตระกูลแห่งอิงะและโคงะต่างเป็นศัตรูกันมายาวนานกว่าสี่ร้อยปี จนกระทั่งฮัตโตริ ฮันโซรุ่นที่หนึ่ง ได้ทำให้ทั้งสองฝ่ายสงบศึกด้วยการร่างสัญญาสงบศึกและยอมอยู่ใต้อาณัติของโชกุนโทะกุงะวะ อิเอะยะซุ
ในปี พ.ศ. 2157 หรือปีเคโชที่ 19 โทะกุงะวะ อิเอะยะซุในวัย 73 ปีออกจากตำแหน่งโชกุนและมอบอำนาจให้กับฮิเดะทาดะผู้เป็นบุตรชาย หลังจากนั้นย่อมต้องมีการเลือกทายาทคนต่อไปว่าใครจะได้เป็นโชกุนต่อจากฮิเดะทาดะ ระหว่างทาเคะจิโยะ พี่ชายผู้โง่เขลา หรือคุนิจิโยะ น้องชายผู้ชาญฉลาด เพื่อไม่ให้เหล่าขุนนางเกิดการแบ่งพรรคแบ่งพวก อิเอะยะซุที่จำเป็นต้องตัดสินใจเลือกโดยเร็วจึงสั่งให้ยกเลิกสัญญาสงบศึกระหว่างตระกูลนินจาสองตระกูล และให้ทั้งสองฝ่ายส่งยอดฝีมือ 10 คนเข้าห้ำหั่นกันในการตัดสินว่าใครจะเป็นผู้สืบทอดตำแหน่งโชกุน
รายชื่อของนินจาของทั้งสองฝ่ายจะถูกเขียนลงในกระดาษสองแผ่น แต่ละฝ่ายจะครอบครองไว้คนละแผ่น ชื่อของผู้เสียชีวิตจะต้องถูกขีดฆ่าด้วยเลือด ถ้าหากฝ่ายโคงะมันจิดานิชนะ คุนิจิโยะจะได้รับตำแหน่งโชกุน ในขณะที่ทาเคะจิโยะจะได้ตำแหน่งเมื่ออิงะสึบะงาคุเระเป็นฝ่ายชนะ
ทั้งสองตระกูลที่สงบศึกกันมานานต่างเก็บงำความแค้นไว้ในใจ เมื่อสัญญาสงบศึกถูกยกเลิกจึงต่อสู้กันโดยไม่ลังเล เว้นแต่ทายาทของหัวหน้าทั้งสองตระกูลคือโคงะ เก็นโนสุเกะ และอิงะ โอโบโระที่ในตอนแรกหวังจะรักษาสันติภาพด้วยการแต่งงานของทั้งคู่ แต่เมื่อต้องมาต่อสู้กันจึงไม่สามารถอยู่ร่วมกันได้อีกต่อไป
ในตอนจบของเรื่องทั้งสองที่ต่างเหลือรอดมาเป็นคนสุดท้ายของฝ่ายตนเองต้องมาต่อสู้ห้ำหั่นกัน โอโบโระที่ไม่อยากทำเช่นนั้นจึงเลือกที่จะปลิดชีพตนเอง โดยมีเกนโนสุเกะตัดสินใจว่าจะตายตามไปในที่สุด
อนิเมะเรื่องนี้ออกฉายครั้งแรกที่ญี่ปุ่นทางช่อง ทีวีไซตามะ, แอนิแมกซ์, ทีวีคานางาวะ, จิบะทีวี, มิเอะทีวี, เคบีเอส, เอที-เอกซ์, จิไดเงคิ เซมมง และช่องอื่น ๆ ระหว่างเดือนเมษายนถึงกันยายน พ.ศ. 2548 นอกจากนี้ยังได้ฉายในต่างประเทศอีกมากมายเช่น ในมาเลเซียทางช่อง Ntv7 แคนาดาทางช่องเรเซอร์ สหรัฐอเมริกาทางช่อง IFC รัสเซียทางช่อง 2x2
ภาษาเชิงฟังก์ชัน
ภาษาเชิงฟังก์ชัน เป็นกลุ่มของภาษาคอมพิวเตอร์ที่มีลักษณะคล้ายสมการคณิตศาสตร์ นิยมใช้ในงานด้านปัญญาประดิษฐ์ ในต่างประเทศนิยมใช้สอนเป็นภาษาพื้นฐานเพื่อให้นักเรียนเข้าใจขั้นตอนวิธีการเขียนโปรแกรม
ตัวอย่างภาษาในกลุ่มนี้เช่น Lisp, Scheme, Haskell เป็นต้น
ศูนย์ปฏิบัติการวิจัยนิวเคลียร์แห่งยุโรป
ศูนย์ปฏิบัติการวิจัยนิวเคลียร์แห่งยุโรป (European Organization for Nuclear Research) หรือ เซิร์น (CERN) เป็นศูนย์วิจัยทางด้านฟิสิกส์ที่ใหญ่ที่สุด ตั้งอยู่บนชายแดนประเทศฝรั่งเศส และสวิตเซอร์แลนด์ โดยมีสมาชิกจากประเทศในยุโรปกว่า 20 ประเทศ
มีงานวิจัยหลักคือ เครื่องเร่งอนุภาคที่เรียกว่า แอลเอชซี
http://public.web.cern.ch/Public/Welcome.html
ลานีเฌเรียน
ลานีเฌเรียน (, แปลว่า "ชาวไนเจอร์") เป็นชื่อของเพลงชาติของประเทศไนเจอร์ เพลงนี้มีเนื้อร้องเป็นภาษาฝรั่งเศส ประพันธ์โดยมอริส อาลแบร์ ตีรีเย (Maurice Albert Thiriet) ส่วนทำนองประพันธ์โดยโรแบร์ ชาเก (Robert Jacquet) และนีกอลา อาแบล ฟร็องซัว ฟรียอเน (Nicolas Abel François Frionnet) เพลงนี้เริ่มใช้เป็นเพลงชาติไนเจอร์มาตั้งแต่ปี พ.ศ. 2504
สมเด็จพระอริยวงษญาณ (มี)
สมเด็จพระอริยวงษญาณ สมเด็จพระสังฆราช มีพระนามเดิมว่า มี ประสูติเมื่อวันพุธขึ้น 12 ค่ำ เดือน 8 ตรงกับวันที่ 15 กรกฎาคม พ.ศ. 2293 ในรัชสมัยสมเด็จพระเจ้าอยู่หัวบรมโกศ แห่งอาณาจักรอยุธยา ไม่ปรากฏหลักฐานภูมิลำเนาเดิม ต่อมาผนวชที่วัดราชบูรณะ (วัดเลียบ) ในรัชสมัยสมเด็จพระเจ้ากรุงธนบุรี
ในสมัยพระบาทสมเด็จพระพุทธยอดฟ้าจุฬาโลกมหาราช ได้รับโปรดเกล้าฯ สถาปนาเป็นพระราชาคณะที่พระวินัยรักขิต ซึ่งเทียบเท่าพระอุบาลีแต่เดิม ที่ต้องเปลี่ยนเพราะเห็นว่าสมณศักดิ์นี้ไปพ้องกับพระอุบาลี ต่อมาในปี พ.ศ. 2337 ก็ทรงได้รับพระกรุณาธิคุณเลื่อสมณศักดิ์ให้สูงขึ้นในระดับพระราชาคณะเจ้าคณะรองที่ พระพิมลธรรม ต่อมาในรัชสมัยพระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ เลื่อนสมณศักดิ์เป็นสมเด็จพระราชาคณะที่ สมเด็จพระพนรัตน ต่อมาในปี พ.ศ. 2359 สมเด็จพระอริยวงษญาณ สมเด็จพระสังฆราช (ศุข) ได้สิ้นพระชนม์ลง จึงทรงพระกรุณาโปรดเกล้าฯ สถาปนาเป็นสมเด็จพระสังฆราชพระองค์ที่ 3 แห่งกรุงรัตนโกสินทร์ ในราชทินนามที่ สมเด็จพระอริยวงษญาณ
ในปี พ.ศ. 2360 สมเด็จพระเจ้าลูกยาเธอ เจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว) ผนวชเป็นสามเณร ณ วัดพระศรีรัตนศาสดาราม สามเณรเจ้าฟ้ามงกุฎ เสด็จไปทรงจำพรรษาอยู่ที่วัดมหาธาตุเป็นเวลา 1 พรรษา ตลอดเวลาที่ได้ประทับจำพรรษา สมเด็จพระสังฆราช (มี) ทรงทำหน้าที่พระอาจารย์ ถวายความรู้เกี่ยวกับพระธรรมวินัย พระไตรปิฎกตลอดจนทศพิธราชธรรม
ในด้านการศึกษาพระปริยัติธรรม เป็นพระธุระในการพัฒนาการศึกษา ดูและแก้วิธีการสอน การสอบไล่พระปริยัติธรรมทุกครั้งอย่างใกล้ชิด ได้ทอดพระเนตรเห็นข้อบกพร่องที่ต้องแก้ไขปรับปรุงอยู่ตลอด โดยมิได้ถือพระองค์ว่าทรงเป็นสังฆราชา จนในที่สุดได้ทรงปรึกษาหารือกับพระราชาคณะที่ เป็นเปรียญเอกอีกนับสิบรูป จนเห็นชอบทั่วหน้าในการปรับปรุงแก้ไขวิธีการสอน การสอบไล่ปริยัติธรรมใหม่ ได้ทรงกำหนดหลักสูตรการเรียนการสอน และการสอบเทียบความรู้ใหม่ ให้มี 9 ประโยค แทนหลักสูตรเก่าที่ใช้มาตั้งแต่สมัยอยุธยา ซึ่งมีการแบ่งหลักสูตรการศึกษาพระปริยัติธรรมเพียง 3 ชั้น คือ บาเรียนตรี บาเรียนโท บาเรียนเอก
สมเด็จพระสังฆราช (มี) สิ้นพระชนม์เมื่อวันที่ 11 กันยายน พ.ศ. 2362 ในสมัยรัชกาลที่ 2 สิริพระชันษาได้
แยกไฟฉาย
แยกไฟฉาย เป็นสี่แยกถนนพรานนกบรรจบถนนจรัญสนิทวงศ์ ใจกลางพื้นที่เขตบางกอกน้อย กรุงเทพมหานคร เป็นจุดเริ่มต้นของถนนพรานนก ซึ่งเชื่อมต่อกับถนนอิสรภาพและถนนอรุณอมรินทร์ ไปยังตลาดสดพรานนก และพื้นที่ริมแม่น้ำเจ้าพระยาของฝั่งธนบุรีชั้นใน ได้แก่ท่าน้ำวังหลัง โรงพยาบาลศิริราช ในเขตบางกอกน้อย และวัดอรุณฯ พระราชวังเดิม ในเขตบางกอกใหญ่
แยกไฟฉายเดิมมีสภาพเป็นสามแยกจนกระทั่งโครงการถนนพรานนกตัดใหม่แล้วเสร็จ จึงเกิดสภาพเป็นสี่แยก โดยเชื่อมถนนจรัญสนิทวงศ์และถนนพรานนกเข้ากับถนนกาญจนาภิเษก ซึ่งจะทำให้การสัญจรระหว่างพื้นที่บางกอกน้อยและพื้นที่รอบนอก เช่น ตลิ่งชัน ทวีวัฒนา สะดวกสบายมากขึ้น ตั้งแต่ปลายปี พ.ศ. 2558
สามแยกไฟฉายเกิดขึ้นภายหลังการต่อขยายถนนพรานนก ซึ่งเป็นถนนลาดยางจากสามแยกปากถนนพรานนกตัดถนนอิสรภาพ (สี่แยกพรานนก) เข้ามาบรรจบกับถนนลูกรังในโครงการทางหลวงสายบางซ่อน-สะพานพระราม 6-บางกอกน้อย (ถนนจรัญสนิทวงศ์ในปัจจุบัน) เมื่อปี พ.ศ. 2484
ชื่อสามแยกไฟฉายเกิดขึ้นในสมัยสงครามมหาเอเชียบูรพา ซึ่งไทยได้เข้าร่วมสงครามกับญี่ปุ่นที่ได้ขอเดินทัพผ่านประเทศไทยไปยังดินแดนอาณานิคมของอังกฤษ คือพม่าและอินเดีย ทำให้ฝ่ายสัมพันธมิตรโจมตีทางอากาศโดยทิ้งระเบิด เพื่อทำลายจุดยุทธศาสตร์สำคัญต่าง ๆ และตัดขาดการคมนาคมของกองทัพญี่ปุ่น สำหรับในกรุงเทพฯ ได้มีการติดตั้งไฟฉายขนาดใหญ่หลายจุด เพื่อค้นหาเป้าหมายให้หน่วยปืนใหญ่ต่อสู้อากาศยานภาคพื้นดินสามารถยิงสกัดกั้นเครื่องบินทิ้งระเบิดที่ทำการในเวลากลางคืนได้ บริเวณสามแยกไฟฉายนี้ก็เป็นอีกจุดหนึ่งที่มีการติดตั้งไฟฉายขึ้น โดยมีที่ตั้งอยู่ใกล้เคียงกับจุดยุทธศาสตร์ ได้แก่สถานีรถไฟบางกอกน้อย กรมอู่ทหารเรือ พระบรมมหาราชวัง และพื้นที่พระนครชั้นใน
ในอดีต บริเวณสามแยกไฟฉายเป็นย่านการค้าที่สำคัญของฝั่งธนบุรี เพราะมีการก่อตั้งสถานีขนส่งผู้โดยสารสายใต้ของบริษัท ขนส่ง จำกัด ขึ้น บริเวณด้านทิศใต้ของทางแยก (ซอยสายใต้เก่าในปัจจุบัน) ทำให้เกิดชุมชนที่พักอาศัยโดยรอบ มีศูนย์การค้านครหลวงอยู่ตรงข้าม (ซอยจรัญสนิทวงศ์ 29/1) ซึ่งภายในเป็นอาคารตลาดนครหลวง ห้างใต้ฟ้า ที่ย้ายมาจากแยกราชวงศ์ (ต่อมาเปลี่ยนเป็นห้างจัมโบ้ที และปัจจุบันเป็นร้าน ซุปเปอร์คุ้ม ในเครือท็อปส์ ซูเปอร์ สาขาจรัญสนิทวงศ์ ) และโรงภาพยนตร์นครหลวงรามา (ปัจจุบัน โรงภาพยนตร์ถูกรื้อถอนแล้ว) ส่วนด้านทิศเหนือของทางแยกด้านหลังโรงพยาบาลศรีวิชัย ก็ยังมีท่ารถประจำทางปรับอากาศสายใต้อีกแห่งหนึ่ง
นอกจากนี้ แยกไฟฉายก็ยังมีชุมชนและตลาดอีกหลายแห่งโดยรอบ ได้แก่ ตลาดเก่าสามแยกไฟฉาย วัดยางสุทธาราม วัดรวก ตลาดสดพรานนก ตลาดสดบางขุนศรี และซอยบุปผาสวรรค์ (ซอยจรัญสนิทวงศ์ 27) ซึ่งเคยเป็นแหล่งรวมของสำนักงานวงดนตรีลูกทุ่งมากมายในยุคที่วงการลูกทุ่งเฟื่องฟูในอดีตช่วงปี พ.ศ. 2510
เป็นจุดบรรจบของถนนจรัญสนิทวงศ์ ขนาด 6 ช่องจราจร (มีเกาะกลาง) ในแนวเหนือ-ใต้ ถนนพรานนก ขนาด 6 ช่องจราจร (มีเกาะกลาง) ด้านทิศตะวันออก และถนนพรานนก-พุทธมณฑล สาย 4 ด้านทิศตะวันตก
ถนนพรานนก-พุทธมณฑล สาย 4
ถนนพรานนก-พุทธมณฑล สาย 4 เป็นโครงการก่อสร้างถนนตัดใหม่ในพื้นที่กรุงเทพมหานคร (ฝั่งธนบุรี) และจังหวัดนครปฐม โดยต่อขยายถนนพรานนก จากสามแยกไฟฉาย ไปบรรจบถนนพุทธมณฑล สาย 4 ระยะทาง 16.4 กิโลเมตร ชาวบ้านเรียกกันว่า "ถนนพระเทพ" หรือ "ถนนจรัญ-กาญจนา"
เขตบางกอกน้อย, เขตตลิ่งชัน, เขตทวีวัฒนา กรุงเทพมหานคร และอำเภอสามพราน จังหวัดนครปฐม
แนวเส้นทางเริ่มจากบริเวณสามแยกไฟฉาย ปากซอยจรัญสนิทวงศ์ 31 และซอยจรัญสนิทวงศ์ 31/1 ไปบรรจบถนนพุทธมณฑล สาย 4 แบ่งเป็น 2 ช่วง
เป็นถนนคอนกรีตเสริมเหล็กขนาด 6 ช่องจราจร โดยกันพื้นที่เกาะกลางไว้สำหรับระบบขนส่งมวลชนในอนาคต มีเขตทางกว้าง 60 เมตร
ถนนสายนี้มีแนวคิดในการก่อสร้างมาตั้งแต่สมัยจอมพล ป.พิบูลสงคราม พร้อมกับโครงการถนนพุทธมณฑล และเคยมีการเสนอแนวเส้นทางโดยองค์การความร่วมมือระหว่างประเทศของญี่ปุ่น (JICA) ต่อมามีการตั้งงบประมาณในสมัยผู้ว่าราชการกรุงเทพมหานคร รอ.กฤษฎา อรุณวงษ์ ณ อยุธยา แต่ไม่สามารถผลักดันโครงการได้สำเร็จเพราะมีการเปลี่ยนแปลงรัฐบาล
จนกระทั่งสมัยผู้ว่าฯ ดร.พิจิตต รัตตกุล จึงมีการตั้งงบประมาณก่อสร้าง 1,800 ล้านบาท และออกพระราชกฤษฎีกาเวนคืน มีกำหนดระยะเวลา 5 ปี (พ.ศ. 2539-2543) แต่มีปัญหางบประมาณเวนคืน ทำให้ต้องขยายอายุพระราชกฤษฎีกาออกไปอีก 5 ปี (พ.ศ. 2544-2548) และเพิ่มงบประมาณเป็น 2,800 ล้านบาท กระทั่งปี พ.ศ. 2547 ในสมัยผู้ว่าฯ นายสมัคร สุนทรเวช การเวนคืนบริเวณสามแยกไฟฉายจึงเกิดขึ้น ตั้งแต่ปากซอยจรัญสนิทวงศ์ 31 (ซอยมารดานุเคราะห์) จนถึงซอยจรัญสนิทวงศ์ 31/1 และภายในซอยจรัญสนิทวงศ์ 31 ฝั่งทิศเหนือ ทำให้ต้องรื้อย้ายอาคารพาณิชย์ไปหลายคูหา แต่แม้จะมีการประกวดราคาไปแล้วเมื่อปี พ.ศ. 2546 ก็ยังไม่มีความคืบหน้าในการก่อสร้าง และเมื่อวันที่ 22 พฤศจิกายน พ.ศ. 2548 คณะรัฐมนตรีได้เสนอให้ทางกรุงเทพมหานครทบทวนรูปแบบอีกครั้งหนึ่ง
ในสมัยผู้ว่าฯ นายอภิรักษ์ โกษะโยธิน ได้มีการต่ออายุพระราชกฤษฎีกาอีกครั้งหนึ่ง (พ.ศ. 2550-2554) เพราะคณะรัฐมนตรีชะลอโครงการเนื่องจากขาดงบประมาณ ซึ่งทางสำนักโยธา กรุงเทพมหานคร ได้ออกแบบและกำหนดราคาก่อสร้างใหม่ โดยแบ่งการก่อสร้างในช่วงแรกออกเป็น 3 ตอน คือ ช่วงจากถนนพรานนก-ถนนพุทธมณฑล สาย 1, ช่วงถนนพุทธมณฑล สาย 1-ถนนกาญจนาภิเษก และช่วงสะพานข้ามถนนกาญจนาภิเษก ค่าก่อสร้างประมาณ 3,000 ล้านบาท ส่วนช่วงที่ 2 จะแบ่งงานก่อสร้างออกเป็น 2 ตอน คือจากถนนวงแหวนรอบนอก-พุทธมณฑล สาย 3 และพุทธมณฑล สาย 3-พุทธมณฑล สาย 4 แต่ยังไม่มีการจัดสรรงบประมาณ คาดว่าจะใช้งบประมาณในการก่อสร้างช่วงนี้ตอนละไม่เกิน 1,000 ล้านบาท รวม 2 ตอนประมาณ 2,000 ล้านบาท หรือหากรวมทั้งโครงการทั้งค่าเวนคืนและก่อสร้างคาดว่าจะต้องใช้งบประมาณสูงถึง 10,000 ล้านบาท
หลังจากที่กรุงเทพมหานครถูกกรมสอบสวนคดีพิเศษ (ดีเอสไอ) เข้าตรวจสอบการฮั้วประมูล 16 โครงการมูลค่า 20,000 ล้านบาท เมื่อปี พ.ศ. 2549 ทำให้โครงการก่อสร้างถนนและทางแยกหลายโครงการต้องยกเลิกการประมูลไป ขณะที่โครงการถนนพรานนกตัดใหม่นี้ก็ต้องชะลอไปด้วย และยังไม่มีความคืบหน้าเนื่องจากเป็นโครงการที่ใช้งบประมาณสูง เฉพาะช่วงแรกมีมูลค่ากว่า 4,000 ล้านบาท ประกอบกับราคาวัสดุก่อสร้างทั่วโลกสูงขึ้นเป็นอย่างมาก 
ความคืบหน้าล่าสุดปี 2559 เปิดให้บริการช่วงแรก
ดอกบุกยักษ์
ดอกบุกยักษ์ หรือ ดอกซากศพ () เป็นพืชที่มีดอกลักษณะคล้ายกับองคชาต ซึ่งจะบาน 72 ชั่วโมง และมีกลิ่นเหม็นคล้ายปลา เนื้อสัตว์เน่า หรือซากศพ ถูกค้นพบครั้งแรกเมื่อปี ค.ศ.1878 ทางหมู่เกาะสุมาตรา สูงโดยเฉลี่ยราว 1.6 เมตร
เดอะซิมส์ 2 ตัวโปรดจอมป่วน
เดอะซิมส์ 2 ตัวโปรดจอมป่วน () ออกจำหน่ายเมื่อ 18 ตุลาคม พ.ศ. 2549 เป็นภาคเสริมตัวที่ 4 ของเกมชุดเดอะซิมส์ 2 สำหรับชาวซิมส์เลี้ยงสัตว์ เช่น สุนัข และ แมว ภาคเสริมตัวนี้ไม่มีละแวกเพื่อนบ้านใหม่ แต่มีที่อยู่อาศัยและพื้นที่ส่วนกลางใหม่เพิ่มอีกมากมายแทน เดอะซิมส์ 2 ตัวโปรดจอมป่วน สามารถขายได้มากกว่า 6 ล้านสำเนา ในประเทศออสเตรเลีย เงินดอลล่าร์ออสเตรเลียที่ได้จากการขายเกมนี้ได้ จากอย่างน้อย 50,000 สำเนาของเกม ได้ถูกบริจาคให้กับสมาคมเพื่อการป้องกันทารุณกรรมต่อสัตว์ในออสเตรเลีย (RSPCA: Royal Society for the Prevention of Cruelty to Animals Australia) 
เมื่อผู้เล่นเลือกสร้างซิมส์จะมีการสร้างสัตว์เลี้ยงหลายสายพันธุ์ เช่น สุนัข กับ แมว เป็นต้น
เมาคลีลูกหมาป่า 2
เมาคลีลูกหมาป่า ภาค 2 () ออกฉายวันที่ 14 กุมภาพันธ์ พ.ศ. 2546 กำกับโดย Steve Trenbirth
คิริซาวะ ฟูโกะ
คิริซาวะ ฟูโกะ () เป็นตัวละครการ์ตูนจากเรื่อง ตัวละครในเปลวฟ้าผ่าปฐพี เป็นเด็กสาวที่มีจิตใจกล้าหาญและเธอชอบการต่อสู้เป็นชีวิตจิตใจ และมีลักษณะเป็นทอมบอย จนดูเป็นคนห้าวๆ และรักความยุติธรรม เธอสามารถคว้างที่สลักแผ่นไม้ไปยังเป้าหมายได้อย่างแม้นยำ ฟูโกะมีอาวุธพลังจิตชื่อ "เทพวายุ" ซึ่งสามารถใช้ควบคุมลมได้ ซึ่งส่วนประกอบของเทพวายุนั้นมีลูกแก้วทั้งหมด 5 ลูก 1.ลูกแก้วสำรองมีอยู่ 4 ลูก ซึ่งมีขนาดเล็ก ส่วนลูกแก้วหลักมีอยู่ 1 ลูก
เป็นตัวละครหญิงที่น่าสนใจแต่บทบาทในการต่อสู้ค่อนข้างน้อย รวมถึงรอบอกของเธอยังมีขนาดใหญ่กว่าเด็กม.ต้นทั่วไป ซึ่งรอบอกของเธอมีขนาดถึง 84 cm.
โกดันนาร์
โกดันนาร์ () เป็นการ์ตูนอะนิเมะประเภทหุ่นยนต์ ผลิตโดย Bandai Visual กำกับโดย ยาซูชิกะ นากาโอกะ โกดันนาร์ แบ่งการออกเป็น 2ฤดูกาล โดย ฤดูกาลแรก ฉายเมื่อวันที่ 1 ตุลาคม ค.ศ. 2003 จนถึงวันที่ 24 ธันวาคม ค.ศ. 2003 จำนวนตอนทั้งหมด 13 ตอน และ ฤดูกาลที่ 2 ฉายเมื่อวันที่ 5 เมษายน ค.ศ. 2004 จนถึงวันที่ 28 มิถุนายน ค.ศ. 2004 จำนวนตอนทั้งหมด 13 ตอนรวมทั้งสิ้น 26 ตอน
ลิขสิทธิ์ในการจัดจำหน่ายในประเทศไทยคือบริษัททีไอจีเอจำกัด โดยใช้ชื่อว่า อภินิหารหุ่นพลังเพลิง
พุชชิงเดซีส์
พุชชิงเดซีส์ () เป็นรายการโทรทัศน์อเมริกัน แนวดราเมดี แต่มีเนื้อเรื่องที่แปลก มีส่วนผสมระหว่างนิติเวชกับนิทานก่อนนอน (Forensic Fairy tale)
พุชชิงเดซีส์มีเนื้อเรื่องเกี่ยวกับคนทำขนมพาย (Pie-maker) ผู้สามารถชุบชีวิตคนตายให้กลับฟื้นคืน และกลับเป็นคนตายอีกครั้งได้ เพียงแค่ใช้ปลายนิ้วสัมผัส ซึ่งเขานำพรสวรรค์นี้มาใช้ในการคลี่คลายคดีฆาตกรรม สร้างโดยไบรอัน ฟุลเลอร์ (Bryan Fuller ผู้สร้างเรื่อง Dead Like Me) เริ่มออกอากาศในอเมริกา เมื่อเดือนตุลาคม ปี2550 และต่อมาในปี2551 ได้รับการเสนอชื่อเข้าชิง รางวัลเอมมี (nominated for Emmy awards) ถึง 12 รางวัล และเริ่มออกอากาศในประเทศไทย เมื่อเดือนกรกฎาคม ปี2551 ทางทรูซีรีส์
พุชชิงเดซีส์เปิดเรื่องด้วยการบรรยาย (ให้เสียงโดย จิม เดล - Jim Dale) ถึงชีวิตชายหนุ่มคนหนึ่งชื่อ เนด (Ned แสดงโดย Lee Pace) นักทำขนมพาย เจ้าของร้านชื่อพายโฮล ผู้มีพรสวรรค์ลึกลับที่มีผู้ทราบเพียงไม่กี่คน คือ เมื่อเขาสัมผัสสิ่งมีชีวิตที่ตายแล้ว จะทำให้สิ่งนั้นกลับมามีชีวิตอีกครั้ง เรื่องเริ่มจากแนะนำชีวิตของเนด ในวัยเด็ก ซึ่งเขาแอบชอบเด็กผู้หญิงข้างบ้าน ชื่อเรียกสั้นๆว่า ชัค (Charlotte "Chuck" Charles รับบทเมื่อโตขึ้นโดย Anna Friel)
เนดค่อยๆค้นพบพรสวรรค์ของเขา เริ่มจากสัมผัสตัวแล้วชุบชีวิตดิกบี (Digby) สัตว์เลี้ยงของเขาเอง เป็นสุนัขพันธุ์โกลเดนรีทริฟเวอร์ (Golden Retriever) ที่ถูกรถชนตายให้กลับฟื้นขึ้นมา ต่อมาเนดพบว่า หากสิ่งมีชีวิตที่เขาสัมผัสจนกลับมีชีวิตขึ้นมา ถูกสัมผัสอีกครั้ง มันก็จะกลับกลายเป็นซากศพ ตายอีกครั้งอย่างถาวร (ชุบชีวิตขึ้นมาไม่ได้อีก) เขาจึงไม่สามารถสัมผัสเจ้าสัตว์เลี้ยงของเขาได้อีกเลย
เมื่อแม่ของเขาเสียชีวิตลงอย่างกะทันหัน เนดจึงแตะตัวเพื่อชุบชีวิตแม่ของเขาขึ้นมา หนึ่งนาทีถัดมา พ่อของชัค (ที่อยู่ข้างบ้าน) ก็เสียชีวิตลง ต่อมาเนดจึงเรียนรู้ว่าหากสิ่งที่เขาชุบชีวิตขึ้นมาไม่ถูกเขาสัมผัส(ให้ตายอีกครั้ง) ภายใน 1 นาที จะมีสิ่งมีชีวิตอื่นในระแวกใกล้เคียง 1 ชีวิต ต้องตายลงอย่างกะทันหันโดยไม่ทราบสาเหตุ และที่แย่ยิ่งกว่านั้น แม่ของเนดก็เสียชีวิตลงอีกครั้งในเวลาต่อมา หลังจากได้จูบหน้าผากเนดก่อนนอน (good-night kiss) ดังนั้นเนดและชัคในวัยเด็กจึงต้องย้ายไปอยู่ห่างกัน เนดถูกพ่อพาไปอยู่โรงเรียนประจำ (ซึ่งเนดไม่ชอบสักเท่าไร) ส่วนชัคไปอยู่กับน้าฝาแฝด(Vivian & Lily ซึ่งต่อมามีปัญหาทางอารมณ์ หดหู่ ไม่เข้าสังคม)
เนดโตขึ้นกลายเป็นนักทำขนมพาย (ผลไม้ที่เขาจับ ปรุงเป็นพาย จะสดน่ารับประทานมากเป็นพิเศษ) นักสืบเอกชนอีเมอร์สัน คอด (Emerson Cod แสดงโดย Chi McBride) ได้ทราบถึงความสามารถพิเศษของเนด และชวนเขาให้ร่วมงานคลี่คลายคดีฆาตกรรม เพียงแค่เนดสัมผัสศพให้ฟื้นขึ้นมา ภายใน 1 นาทีถามว่าฆาตกรเป็นใคร ได้รางวัลนำจับแล้วแบ่งเงินกัน ซึ่งก็ดูจะเป็นงานง่ายๆรายได้ดี จนกระทั่งวันนึง เนดต้องคลี่คลายคดีสาวสวยคนนึง ที่ถูกฆ่าระหว่างท่องเที่ยวทางเรือ และสาวสวยคนนั้นก็คือชัค เด็กผู้หญิงข้างบ้านซึ่งเขาเคยแอบชอบ
เมื่อเนดชุบชีวิตชัคขึ้นมา เขาไม่อาจตัดใจสัมผัสชัคให้ตายลงอีกครั้ง (ผลก็คือ สัปเหร่อเสียชีวิตอย่างไม่ทราบสาเหตุ) เนดพาชัคไปอยู่ด้วยกัน (แต่สัมผัสกันไม่ได้) หางานให้เธอทำในร้านพายโฮล และร่วมกันคลี่คลายคดีฆาตกรรมร่วมกับ นักสืบเอกชนอีเมอร์สัน (ซึ่งอีเมอร์สัน ไม่ชอบให้ชัคร่วมงานสักเท่าไร) โดยมีพนักงานในร้านพายโฮลอีกคน คือ โอลีฟ (Olive Snook รับบทโดย Kristin Chenoweth จากเรื่อง The West Wing) ผู้แอบชอบเนดอยู่ พยายามเปิดโปงตัวจริงของชัคอยู่เงียบๆ
ชีวิตของเนดเปลี่ยนไปเมื่อชัคก้าวเข้ามาอีกครั้ง แต่เขาไม่สามารถสัมผัสตัวชัคได้ ความรักระหว่างเนดและชัค ก็ค่อยๆงอกงามขึ้นโดยไม่มีการถูกเนื้อต้องตัวกัน
มาดากัสการ์ 2 ป่วนป่าแอฟริกา
มาดากัสการ์ 2 ป่วนป่าแอฟริกา () เป็นภาพยนตร์ภาคต่อของ "มาดากัสการ์" ออกฉายวันที่ 7 พฤศจิกายน พ.ศ. 2551 กำกับโดย อีริค ดาเนล
Magic The Gathering Battlegrounds
เป็นวิดีโอเกมส์รูปแบบการต่อสู้บนลานสังเวียน พัฒนาโดย Secret Level ออกจำหน่ายเมื่อ 18 พฤศจิกายน ค.ศ. 2003
พลังงานที่คุณใช้ที่ Duellist ใช้ในการ่าย เวทมนตร์ ต่างๆในเกมส์
สัตว์ประหลาดจะออกมาโจมตีเมื่อผูเล่นกับคู่ต่อสู้ร่ายเวทมนตร์ออกมาโจมตี
เกาะกระดาน
เกาะกระดาน จังหวัดตรัง ได้ชื่อว่า เกาะที่มีชายหาดสวยที่สุดในทะเลตรัง พื้นที่บนเกาะแบ่งเป็น 2 ส่วน คือ ส่วนของเขตอุทยานแห่งชาติหาดเจ้าไหมและส่วนของเอกชน พื้นที่ส่วนใหญ่อยู่ในเขตความรับผิดชอบของหน่วยพิทักษ์อุทยานแห่งชาติหาดเจ้าไหมที่ 3 (เกาะกระดาน) ทางด้านตะวันออกเป็นสวนยาง สวนมะพร้าว และรีสอร์ทของเอกชน
ด้วยความที่อยู่ไกลจากชายฝั่งจึงทำให้เกาะกระดานมีน้ำทะเลเขียวใส มีแนวชายหาดเกือบรอบเกาะเหมาะกับการเล่นน้ำ จึงเคยถูกเลือกให้เป็นสถานที่จัดงานวิวาห์ใต้สมุทรของจังหวัดตรัง เกาะกระดานอยู่ทางด้านตะวันตกของเกาะมุก และเกาะลิบง โดยใช้เวลาเดินทางจากปากเมง ประมาณ 1 ชั่งโมง 40 นาที หรือจากท่าเรือควนตุงกู (เรียกอีกชื่อว่า ท่าเรือเกาะมุกต์) โดยใช้เวลาเดินทางประมาณ 50 นาที
เกาะกระดานมีชายหาดอยู่ 4 แห่ง ชายหาดเป็นทรายขาวละเอียด น้ำใส จนมองเห็นริ้วทรายใต้พื้นน้ำ สุดชายหาดด้านเหนือมีแนวปะการังทอดยาวออกไปในทะเล บริเวณชายฝั่งเป็นปะการังน้ำตื้น ชายหาดบนเกาะได้แก่
จิตวิทยาการเงิน
จิตวิทยาการเงิน (Behavioral Finance) เป็นการศึกษาผลทางจิตวิทยาของมนุษย์ (Behavioral Biases) ที่มีต่อการตัดสินใจทางการเงิน และผลกระทบต่อเนื่องที่มีต่อราคาหลักทรัพย์และตลาดทุน ทำให้ราคาหลักทรัพย์และตลาดทุนเบี่ยงเบนไปจากราคาที่สมเหตุสมผล (Rationality)Herding behavior 
Herding behavior เป็นพฤติกรรมที่เกิดจากการเลียนแบบพฤติกรรมของคนส่วนใหญ่ ซึ่งสามารถอธิบายด้วยหลักจิตวิทยาได้ 2 ประการ คือ ทุกคนต้องการเป็นที่ยอมรับในสังคม การตัดสินใจจึงอิงกับคนส่วนใหญ่ อีกประการหนึ่งบุคคลอานไม่มีข้อมูลเพียงพอในการต้ดสินใจ จึงอาศัยข้อมูลที่คนส่วนมากมี แม้ว่าข้อมูลที่คนส่วนมากรู้อาจไม่ใช่ข้อมูลที่ถูกต้องเสมอไป
ตัวอย่าง: internet bubble, dotcom herding เป็นต้น
Overconfidence 
Overconfidence investment เป็นการลงทุนที่นักลงทุนมองโลกในแง่ดีเกินไป หรือประเมินความสามารถของตนไว้สูงเกินไป ทั้งในแง่ของการเลือกหุ้น หรือการเข้าออกได้ถูกจังหวะ ซึ่งนักลงทุนที่มีลักษณะนี้จะมีการซื้อขายหลักทรัพย์บ่อยมากกว่านักลงทุนที่มีความมั่นใจน้อยกว่า ซึ่งโดยมากแล้วการลงทุนที่ชนะตลาดเป็นไปได้ยากในระยะยาวหลอ
กล้า หยุด โลก
กล้า หยุด โลก () เป็นภาพยนตร์ที่ทั้งร่วมทุนสร้าง และร่วมกันทำงานด้วยกันระหว่างไทยกับมาเลเซีย กำกับโดย ธนภณ มลิวัลย์ และ อาฟฟลิน เชากิ
พินินฟารินา
พินินฟารินา เอส.พี.เอ. "(Pininfarina S.p.A.)" เดิมชื่อว่า คาร์รอซเซอเรีย พินินฟารินา "(Carrozzeria Pininfarina)" เป็นสำนักออกแบบยานยนต์สัญชาติอิตาลีที่มีชื่อเสียง ก่อตั้งมาตั้งแต่ปี ค.ศ. 1930 (พ.ศ. 2473) โดย บาตติสตา "พินิน" ฟารินา นักออกแบบและผู้สร้างรถยนต์ชาวอิตาลี มีผลงานออกแบบรถยนต์ให้กับบริษัทผู้ผลิตหลายราย เช่น เฟอร์รารี มาเซราติ คาดิลแลค เปอร์โย จากัวร์ วอลโว อัลฟาโรมีโอ ลันซิอา มีสำนักงานใหญ่อยู่ที่เมืองคัมบิอาโน ใกล้กับเมืองตูริน
ชื่อบริษัท มาจากชื่อเล่น "พินิน" (แปลว่า ลูกคนสุดท้อง เนื่องจาก บาตติสตา เป็นลูกคนที่ 10 จากจำนวน 11 คน) และนามสกุล "ฟารินา" ของผู้ก่อตั้ง ซึ่งต่อมาสมาชิกในครอบครัวได้พากันเปลี่ยนนามสกุลเป็น "พินินฟารินา" ตั้งแต่ปี ค.ศ. 1961 หลังจากบาตติสตา ฟารินา เสียชีวิตในปี ค.ศ. 1966 บริษัทบริหารงานต่อโดยบุตรชายชื่อ เซอร์จิโอ พินินฟารินา และหลานชายชื่อ อันเดรีย พินินฟารินา
หลังจากอันเดรีย พินินฟารินา เสียชีวิตอย่างกะทันหันเมื่อวันที่ 7 สิงหาคม พ.ศ. 2551 ด้วยอุบัติเหตุทางถนนใกล้กับสำนักงานใหญ่ของบริษัท เมื่อรถเวสป้าที่เขาขับ ถูกชนโดยรถยนต์ที่ขับโดยผู้สูงอายุวัย 78 ปี ปัจจุบันพินินฟารินาบริหารโดย เปาโล พินินฟารินา บุตรชายคนสุดท้องของเซอร์จิโอ พินินฟารินา
โกงความตาย เย้ยความตาย
โกงความตาย เย้ยความตาย () เป็นภาพยนตร์แนวเขย่าขวัญเหนือธรรมชาติออกฉายในปี พ.ศ. 2549 เป็นภาพยนตร์ลำดับที่ 3 ของภาพยนตร์ชุด Final Destination เผยแพร่โดยนิวไลน์ซินีม่า ภาพยนตร์เรื่องนี้ได้กำกับและเขียนโดย เจมส์ วอง ซึ่งเป็นคนเขียนต้นฉบับของเรื่อง ภาพยนตร์เรื่องนี้ผลิตโดย เครก เพร์รี เดิมภาพยนตร์เรื่องนี้ได้กำหนดวันออกฉายในวันที่ 24 กุมภาพันธ์ พ.ศ. 2549 แต่อย่างไรก็ตาม กำหนดการได้ถูกเลื่อนใกล้เข้ามาอีก 2 สัปดาห์ เป็นวันที่ 10 กุมภาพันธ์ ปีเดียวกัน
เวนดี้ คริสเตนเซ่น (แมรี่ เอลิซาเบธ วินสเตด) เกิดนิมิตร้ายที่เกิดจากเครื่องเล่นรถไฟเหาะ ก่อนที่เหตุการณ์นี้จะเกิด เธอเตือนเพื่อนของเธอเพื่อให้ลงจากเครื่องเล่นนั้น
หลังจากที่พวกเขาลงจากเครื่องเล่น รถไฟเหาะได้เกิดเหตุชนกันเหมือนในนิมิตของเวนดี้ หลังจากนั้น เวนดี้และเพื่อน ๆ ไม่ว่าจะเป็นเควิน ฟิชเชอร์ (ไรอัน เมอร์ริแมน) รวมถึงเอริน (อเล็กซ์ จอห์นสัน) และเอียน (คริส เลมเช) เพื่อพยายามโกงความตาย
ลอรา บุช
ลอร่า เลน เวลช์ บุช (Laura Lane Welch Bush)(เกิด 4 พฤศจิกายน พ.ศ. 2489) เป็นภรรยาของประธานาธิบดีคนที่ 43 คือ ประธานาธิบดีจอร์จ ดับเบิลยู. บุช และเป็นสุภาพสตรีหมายเลขหนึ่งแห่งสหรัฐอเมริกา
ยูโฟเนียม
ยูโฟเนียม (euphonium ) คือ เครื่องดนตรีประเภทเครื่องเป่าทองเหลือง ลักษณะเสียงของยูโฟเนียมจะนุ่มนวล ทุ้มลึก และมีความหนักแน่นมาก สามารถเล่นในระดับเสียงต่ำได้ดี โดยมากจะใช้ในวงโยธวาทิต วงดนตรีลูกทุ่ง บางครั้งนำไปใช้ในวงออร์เคสตร้า และแตรวงแทนทูบา คำว่า”ยูโฟเนียม” มาจากภาษากรีกหมายถึง ”เสียงดี” ลักษณะทั่วไปของยูโฟเนียมเหมือนกับเครื่องเป่าทองเหลืองทั่วไป จะมีลูกสูบ 3 – 4 ลูกสูบมีกำพวดเป็นรูปถ้วย ท่อลมกลวงบานปลายเป็นลำโพงเสียง มีเครื่องดนตรีชนิดหนึ่งชื่อ “บาริโทน” มีเสียงใกล้เคียงกับยูโฟเนียม แต่ท่อลมมีขนาดเล็กกว่า เสียงของบาริโทนจะมีความห้าวมากกว่ายูโฟเนียม พบว่าบ่อยครั้งที่มีการเรียกชื่อสลับกันระหว่างยูโฟเนียมและบาริโทน
ท้องฟ้าจำลอง
ท้องฟ้าจำลอง () คือห้องแสดงมหรสพที่สร้างขึ้นสำหรับนำเสนอภาพท้องฟ้ายามค่ำคืน เพื่อความบันเทิง เพื่อการศึกษาทางดาราศาสตร์ หรือเพื่อการฝึกอบรมในการดูดาว โครงสร้างส่วนใหญ่ของท้องฟ้าจำลองโดยมากจะเป็นห้องรูปโดมขนาดใหญ่ ซึ่งติดตั้งเครื่องฉายดาวเพื่อแสดงดาวฤกษ์ ดาวเคราะห์ และวัตถุท้องฟ้าต่างๆ ให้ปรากฏบนหลังคาโดม สามารถแสดง "การเคลื่อนที่ของดวงดาวบนท้องฟ้าหรือในจักรวาล" อันซับซ้อนได้อย่างสมจริง ภาพของท้องฟ้าสามารถสร้างขึ้นได้จากเทคโนโลยีต่างๆ กัน
โอภาส ทศพร
โอภาส ทศพร หรือ อ๊อด บรั่นดี เป็นนักร้องที่มีชื่อเสียง เดิมเป็นนักร้องนำวงบรั่นดี ร้องเพลงในแนวสตริงคอมโบ ต่อมาเริ่มมีชื่อเสียงในแนวเพลงลูกทุ่ง โดยเป็นหนึ่งใน 14 นักร้องชาย-หญิง ที่ร้องเพลงในชุด รวมดาว เมื่อปี พ.ศ. 2527 และมีชื่อเสียงสูงสุดในฐานะนักร้องเพลงลูกทุ่ง และเพลงลูกกรุง ในชุด "เพลงหวาน" มีอัลบั้มที่ใช้ชื่อว่า "เพลงหวานซูเปอร์คลาสสิก" ที่ยอดจำหน่ายสูง และผลิตออกมาหลายชุด กับค่ายนิธิทัศน์ โปรดิวซ์โดย โชคดี พักภู่ (เต๊ะ แกรนด์เอ็กซ์)
โอภาส ทศพร จบ[มหาิทยาลัยรามคำแหง]
โอภาส ทศพร ได้พบรักกับนางเอกสาว อภิรดี ภวภูตานนท์ เมื่อประมาณ พ.ศ. 2530 และใช้ชีวิตคู่กันหลายปี มีบุตร 3 คน ก่อนจะหย่าขาดกันเมื่อ พ.ศ. 2549 โดยให้เหตุผลว่าเพื่อป้องกันปัญหาที่อาจเกิดขึ้นเนื่องจากหนี้สินในการทำธุรกิจ
ในการชุมนุมของพันธมิตรประชาชนเพื่อประชาธิปไตย เมื่อ พ.ศ. 2551 ได้ขึ้นเวทีร้องเพลงด้วย
ไมเคิล เฟ็ลปส์
ไมเคิล เฟรด เฟ็ลปส์ (; 30 มิถุนายน พ.ศ. 2528 — ) เป็นนักกีฬาว่ายน้ำชาวอเมริกัน ผู้ได้รับเหรียญรางวัลโอลิมปิก 28 เหรียญ (23 เหรียญทอง 3 เหรียญเงิน และ 2 เหรียญทองแดง) โดยได้จากโอลิมปิกฤดูร้อน 2004 ที่ประเทศกรีก 8 เหรียญ (6 เหรียญทอง 2 เหรียญทองแดง) โอลิมปิกฤดูร้อน 2008 ที่ประเทศจีน 8 เหรียญทอง และโอลิมปิกฤดูร้อน 2012 ที่สหราชอาณาจักร 4 เหรียญทอง และ 2 เหรียญเงิน ซึ่งปัจจุบันเขาเป็นนักกีฬาที่ได้รับเหรียญทองโอลิมปิกมากที่สุดในโลก โดยลงแข่งขันได้เหรียญทองรวม 18 เหรียญ (ข้อมูล ณ วันที่ 17 สิงหาคม พ.ศ. 2551)
เฟ็ลปส์ยังได้รับเลือกเป็นนักว่ายน้ำโลกประจำปี 2546, 2547, 2549, 2550 และนักว่ายน้ำอเมริกันประจำปี 2544, 2545, 2546, 2547, 2549, 2550
ไมเคิล เฟ็ลปส์ เกิดที่เมืองรอดเจอส์ฟอร์จ บริเวณชานเมืองของเมืองบอลทิมอร์ในรัฐแมริแลนด์ เขาเรียนจบระดับชั้นมัธยมที่ ทาวสัน ไฮสคูล เมื่อปี 2003 พ่อของเขาชื่อ เฟร็ด เฟ็ลปส์ เป็นตำรวจแห่งรัฐแมริแลนด์ และ เดบบี เดวิสสัน เฟ็ลปส์ แม่ของเขาเป็นผู้อำนวยการโรงเรียนประถม ทั้งคู่หย่าร้างกันในปี ค.ศ. 1994 ไมเคิลมีชื่อเล่นว่า "เอ็มพี" มีพี่สาวอีกสองคนชื่อ วิทนีย์ และ ฮิลารี่ ซึ่งทั้งคู่เป็นนักว่ายน้ำเช่นกัน (โดยวิทนีย์ เกือบจะได้ลงแข่งว่ายน้ำให้กับทีมชาติสหรัฐอเมริกา ในโอลิมปิกเกมส์ 1996 แต่ต้องมาบาดเจ็บเสียก่อน)
ในวัยเด็ก ไมเคิล เฟ็ลปส์ เป็นโรคสมาธิสั้น (ADHD) เขาเริ่มว่ายน้ำตั้งแต่อายุได้ 7 ปี ซึ่งเขาได้แรงบันดาลใจมาจากพี่สาวทั้ง 2 คน และเมื่ออายุ 10 ขวบ เขาก็สามารถทำลายสถิติระดับประเทศเมื่อเทียบกับเด็กอายุรุ่นเดียวกัน และในปี ค.ศ. 2000 ได้เข้าแข่งขันกีฬาโอลิมปิกฤดูร้อน 2000 ที่ซิดนีย์ ประเทศออสเตรเลีย ด้วยอายุเพียง 15 ปีเท่านั้น
เดือนพฤศจิกายน ค.ศ. 2004 ด้วยวัย 19 ปี เฟ็ลปส์ถูกจับในคดีเมาและขับ ที่เมืองซาลิสบิวรี่ รัฐแมริแลนด์ และต้องถูกปรับเงิน 250 ดอลลาร์สหรัฐ และบำเพ็ญประโยชน์ต่อสังคมเป็นเวลา 18 เดือน ด้วยการพูดรณรงค์ในเรื่องเมาไม่ขับตามโรงเรียนต่าง ๆ
ระหว่างปี 2004 ถึงปี 2008 เฟ็ลปส์ ได้รับการศึกษาในระดับอุดมศึกษาจากมหาวิทยาลัยมิชิแกน โดยศึกษาด้านการตลาดและการจัดการด้านกีฬา โดยเฟ็ลปส์พูดว่าเขาจะกลับมาศึกษาต่อที่บัลติมอร์เพื่อเข้าคัดตัวไปแข่งขันกีฬาโอลิมปิกฤดูร้อน 2008 โดยร่วมกับบ็อบ โบว์แมน เมื่อเขาออกจากมหาวิทยาลัยมิชิแกนเขาพูดว่า "ผมไม่ได้ว่ายน้ำเพื่อใครอื่น ผมคิดว่าเราทั้งคู่ จะสามารถช่วยให้สโมสรนักกีฬาบัลติมอร์เหนือ (North Baltimore Athletic Club) ไปได้ไกลกว่านี้" โดยทางสโมสรออกมาประกาศว่า โบว์แมนออกจากมหาวิทยาลัยมิชิแกนเพื่อมาเป็นประธานเจ้าหน้าที่บริหารของสโมสร เฟ็ลปส์ซื้อบ้านที่เฟลส์พอยต์ในบัลติมอร์ ที่ที่เขาจะกลับมาหลังจากโอลิมปิกฤดูร้อน 2008
เพื่อนร่วมทีมของเฟ็ลปส์เรียกเขาว่า "โกเมอร์" เพราะเขาดูเหมือน โกเมอร์ ไพล์ ตัวละครในซิตคอมเรื่อง The Andy Griffith Show
เขามีรายได้โดยประมาณ 5 ล้านเหรียญสหรัฐต่อปีในการโฆษณา บวกกับ 1 ล้านเหรียญจากบริษัทชุดว่ายน้ำสปีโดสำหรับชนะเหรียญทอง 8 เหรียญในการแข่งขันโอลิมปิกฤดูร้อน 2008
ในวันที่ 29 มิถุนายน ค.ศ. 2016 เฟ็ลปส์ผ่านการคัดเลือกเป็นตัวแทนสหรัฐอเมริกาสำหรับการแข่งขันว่ายน้ำในโอลิมปิก 2016 นับเป็นนักกีฬาว่ายน้ำชายจากสหรัฐอเมริกาคนแรกที่เข้าแข่งขันในกีฬาโอลิมปิก 5 สมัยติดต่อกัน
เศก ศักดิ์สิทธิ์
เศก ศักดิ์สิทธิ์ มีชื่อจริงว่า ศักดิ์สิทธิ์ เชื้อกลาง เป็นนักร้อง นักดนตรี และนักแต่งเพลง แนวเพลงเพื่อชีวิต และลูกทุ่ง
เป็นชาวจังหวัดหนองคาย เริ่มเล่นดนตรีตั้งแต่ พ.ศ. 2517 โดยเป็นสมาชิกวง "คุรุชน" ของวิทยาลัยครูสวนสุนันทา ร่วมในการประท้วงของนักศึกษา ก่อนหน้าเหตุการณ์ 6 ตุลาคม พ.ศ. 2519 ต่อมาได้ร่วมงานกับระพินทร์ พุฒิชาติ ในนามวงกะท้อน และ ซูซู โดยเป็นผู้แต่งเพลงที่มีชื่อเสียง คือเพลง "สาวรำวง" "บ่อสร้างกางจ้อง" ปัจจุบันเป็นคนทำผลงานเพลงให้กับ พี่เบิร์ด ธงไชย
ปีเตอร์ คอร์ป ไดเรนดัล
ปีเตอร์ คอร์ป ไดเรนดัล (; เกิด 1 มกราคม พ.ศ. 2518) เป็นนักร้องและนักแสดงลูกครึ่งไทย-เดนมาร์ก เกิดและโตที่เดนมาร์ก เข้าสู่วงการบันเทิงตั้งแต่อายุ 17 ปี กับผลงานการถ่ายนิตยสารและถ่ายโฆษณา หลังจากนั้นเขาได้เซ็นสัญญากับค่ายกลิทซ์ฯ ของมิ่งขวัญ แสงสุวรรณ แต่ต่อมาค่ายก็ปิดตัวลงปีเตอร์จึงเซ็นสัญญากับแกรมมี่จนได้ออกอัลบั้มชุดแรก "หิน ผา กา ดาบ" ตอนอายุ 21 ปี มีซิงเกิ้ลฮิตหลายเพลงอาทิ "เจ้าทุยอยู่ไหน" และมีอัลบั้มต่อมาคือ "Magic Peter" มีซิงเกิ้ลฮิต อาทิ "อยากเกิดเป็นเธอ" และ "ตัวประหลาด" เป็นต้น
ปีเตอร์ คอร์ป ไดเรนดัล เกิดเมื่อวันที่ 1 มกราคม พ.ศ. 2518 ที่ประเทศเดนมาร์ก บิดาเป็นชาวเดนมาร์กทำงานอยู่ที่สายการบินสแกนดิเนเวียแอร์ไลน์ซิสเต็ม ส่วนมารดาทำงานอยู่การบินไทย พออายุได้ 2-5 ขวบมาอยู่เมืองไทย เรียนอนุบาลที่เมืองไทยได้ปีเดียวจึงกลับเดนมาร์ก จากนั้นพออายุ 19 ปีก็กลับมาเมืองไทยอีกครั้ง
ตอนอายุได้ 17 ปี กลับมาเยี่ยมญาติที่เมืองไทย คุณน้าพาไปถ่ายแฟชั่นลงนิตยสารต่างๆ หลังจากนั้นก็กลับเดนมาร์กแต่กลับได้ไม่นานมีคนจากเมืองไทยโทรติดต่อมาถ่ายโฆษณา จึงพักการเรียน 1 ปี และเตรียมจะเข้ามหาวิทยาลัย จึงกลับมาถ่ายโฆษณา ถ่ายแบบหลายชิ้น หลังจากนั้นมีคนแนะนำไปเทสต์เสียง ไปเทสต์กับค่ายกลิทซ์ฯ ของมิ่งขวัญ แสงสุวรรณ และได้เซ็นสัญญา 2 อาทิตย์ค่ายก็ปิดตัวไป ต่อมาไปเทสต์ที่แกรมมี่และเซ็นสัญญา 2 ปี จนได้ออกอัลบั้มชุดแรก "หิน ผา กา ดาบ" ตอนอายุ 21 ปี มีซิงเกิ้ลฮิตหลายเพลงอาทิ "เจ้าทุยอยู่ไหน" และมีอัลบั้มต่อมาคือ "Magic Peter" มีซิงเกิ้ลฮิต อาทิ "อยากเกิดเป็นเธอ" และ "ตัวประหลาด" เป็นต้น ในปี 2543 กับผลงานชุดที่ 3 ชื่อชุด "X-Ray" มีซิงเกิ้ลแรก คือ "จะรักกันนานเท่าไหร่" และมีผลงานอัลบั้มชุดที่ 4 ที่ชื่อ "Version 4.0" ที่ได้โสฬส ปุณกะบุตร มาเป็นโปรดิวเซอร์ และมีกอล์ฟ-รุ่งโรจน์ ผลหว้า (มือเบส Y Not 7- วายน็อตเซเว่น) มารับหน้าที่โค-โปรดิวเซอร์
ในปี 2546 ออกผลงานชุด "Romantic Peter" เป็นรวมเพลงจากทั้งสี่อัลบั้ม และเพลงประกอบละครที่เคยร้อง อย่างเช่น เพลง "กุมภาพันธ์" เพลงประกอบภาพยนตร์ เรื่อง "กุมภาพันธ์", เพลง "ฉันไม่มีสิทธิ์" เพลงประกอบละคร เรื่อง ชายครับผมเป็นชาย, เพลง "ตัวเปล่า" เพลงประกอบละคร เรื่อง "สายลมกับแสงดาว", เพลง "แค่ฝันก็ดีใจ", เพลง "ไม่เหนื่อยบ้างหรือ" ที่ละครเรื่องนี้ เตอร์ ได้แสดงคู่กับ มาช่า นอกจากนั้นยังเคยได้ร้องเพลงประกอบโฆษณาของ คอฟฟี่ เมต คู่กับ ตอง ภัครมัย อีกด้วย
จนเมื่อปี 2547 ได้ก่อตั้งวงโฟร์กอตเทน ร่วมกับ ชวิน จิตรสมบูรณ์, รุ่งโรจน์ ผลหว้า และเทรุ มุรายาม่า มีผลงานอัลบัมแรก "Rolling" นอกจากนี้ยังเป็นนักแสดงรับเชิญจากซิทคอม เนื้อคู่ประตูถัดไป รับบท พี่ก้อง
ปีเตอร์เคยคบหาเป็นแฟนกับ โอซา แวง แต่งงานกับ พลอยพรรณ ทวีรัตน์ หรือ พลอย อดีตนักร้องค่ายสไปร์ซซี่ดิสก์ ปัจจุบันประกอบอาชีพแอร์โฮสเตสสายการบินไทย
โดยได้มีพิธีหมั้นและแต่งงานวันที่ 29 กันยายน พ.ศ. 2556 และงานฉลองแต่งงานวันที่ 5 ตุลาคม พ.ศ. 2556มีบุตรชาย 2 คน ชื่อ แพนเตอร์ และ พูม่า ต่อมาในปี 2559 ทั้งคู่ก็ได้หย่าร้างกัน
True Love Story ~ Koi no youni bokutachi wa~
ซิงเกิล True Love Story ~ Koi No Youni Bokutachi Wa~ (トゥルー・ラヴストーリー　～恋のように僕たちは～) เป็นซิงเกิลที่สองของออกจำหน่ายวันที่ 12 ธันวาคม พ.ศ. 2539 ราคา 999 เยน
1. True Love Story ~ Koi No Youni Bokutachi Wa~
2. True Love Story ~ Koi No Youni Bokutachi Wa~ (After School Mix)
3. True Love Story ~ Koi No Youni Bokutachi Wa~ (Original karaoke)
เบิร์ธเดย์ (เพลงยูกิเอะ นากาเมะ)
ซิงเกิล Birthday เป็นซิงเกิลที่หกของยูกิเอะ นากามะ ออกจำหน่ายวันที่ 2 กุมภาพันธ์ พ.ศ. 2543 ราคา 1,223 เยน
เอียน โธร์ป
เอียน เจมส์ โธร์ป () เกิดเมื่อวันที่ 13 ตุลาคม พ.ศ. 2525 เจ้าของฉายา "ธอร์ปีโด" เป็นอดีตนักว่ายน้ำฟรีสไตล์ชาวออสเตรเลีย ชนะเหรียญทองโอลิมปิกมาแล้ว 5 ครั้ง และเป็นชาวออสเตรเลียที่ได้รับเหรียญมากที่สุดที่เคยมีมา และในปี 2001 เขาเป็นคนแรกที่ได้ 6 เหรียญทองใน World Championship โดยรวมได้รับ 11 เหรียญทอง World Championship ซึ่งเป็นที่ 2 ในบรรดานักว่ายน้ำ โธร์ปยังเป็นคนแรกที่ได้ตำแหน่งนักว่ายน้ำแห่งปีของโลก ถึง 4 ครั้งโดย"นิตยสารสวิมมิงเวิลด์" และยังเป็นนักว่ายน้ำออสเตรเลียประจำปี 1999 ถึง 2003 และด้วยความประสบความสำเร็จของเขาทำให้เขาเป็นนักกีฬาชาวออสเตรเลียที่โด่งดังที่สุด และด้วยภาพลักษณ์ การร่วมกิจกรรมการกุศล ทำให้เขาได้รับรางวัล Young Australian of the Year ในปี 2000 อีกด้วย
พออายุได้ 14 ปี เขาเป็นนักกีฬาชายที่อายุน้อยที่สุดที่เป็นตัวแทนของออสเตรเลีย และเขาชนะในการแข่งขันว่ายน้ำฟรีสไตลื 400 เมตรในปี 1998 ที่ Perth World Championships ทำให้เขาเป็นนักว่ายน้ำที่อายุน้อยที่สุดที่ได้รับตำแหน่ง World Champion ในฐานะว่ายน้ำเดี่ยวชาย หลังจากนั้นโธร์ปยังชนะในการแข่งว่ายน้ำฟรีสไตล์ 400 เมตร ใน Olympic, World, Commonwealth และ Pan Pacific Swimming Championships
นอกจากนั้นเขายังเป็นเจ้าของสถิติโลกถึง 13 สถิติ นอกจากนั้นโธร์ยังอยู่ในทีมว่ายน้ำผลัดออสเตรเลีย มีชัยชนะในการแข่ง 4 × 100 เมตร และ 4 × 200 เมตรฟรีสไตล์ ที่ซิดนีย์ และเหรียญทองแดงในการแข่งขันฟรีสไตล์ 100 เมตร ที่เอเธนส์ ทำให้เขาเป็นผู้ชายคนเดียวที่ได้รับเหรียญในการแข่งขัน 100-200-400 เมตร
หลังจากการแข่งขันโอลิมปิกที่เอเธนส์ โธร์ปก็ไม่ได้ว่ายน้ำ เขาวางแผนว่าจะกลับมาแข่งใน Commonwealth Games ในปี 2006 แต่เขาก็ถอนตัวไปเพราะป่วย จนเขาประกาศลาวงการเมื่อเดือนพฤศจิกายน 2006
Aishiteru
ซิงเกิล Aishiteru เป็นซิงเกิลพิเศษที่ร้องร่วมกับคาซึโนริ ทาคาฮาชิ เพื่อใช้ประกอบละครเรื่อง 'Face ~ Mishiranu Koibito' ที่ยูกิเอะแสดงนำ ออกจำหน่ายวันที่ 21 กุมภาพันธ์ พ.ศ. 2544 ราคา 1,050 เยน
1. Aishiteru
2. Aishiteru (My One and Only)
3. Aishiteru (Piano Version)
4. Aishiteru (Instrumental)
Koi No Download
Koi No Download () เป็นซิงเกิลที่เจ็ดของยูกิเอะ นากามะ ซึ่งร้องรวมกับกลุ่ม Downloads โดยเพลงนี้ได้ใช้เป็นธีมของโทรศัพท์มือถือยี่ห้อ KDDI ซึ่งยูกิเอะได้เป็นพรีเซนเตอร์อยู่ ออกจำหน่ายวันที่ 15 มีนาคม พ.ศ. 2549 ราคา 1,500 เยน
1. Koi No Download
2. Koi No Download (Instrumental)
มหาวิทยาลัยเทคโนโลยีราชมงคลล้านนา น่าน
มหาวิทยาลัยเทคโนโลยีราชมงคลล้านนา วิทยาเขตน่าน เป็นวิทยาเขตในสังกัดมหาวิทยาลัยเทคโนโลยีราชมงคลล้านนา จัดการศึกษาในระดับต่ำกว่าปริญญา ระดับปริญญาตรี และระดับบัณฑิตศึกษา เริ่มก่อตั้งครั้งแรกเมื่อปี พ.ศ. 2481 โดยจัดการศึกษาเน้นทางด้านการเกษตรกรรม
เดิมชื่อ "โรงเรียนเกษตรกรรมน่าน" ก่อตั้งเมื่อวันที่ 1 สิงหาคม พ.ศ. 2481 ซึ่งในขณะนั้นนโยบายการศึกษาของรัฐบาลในสมัยนั้นได้กำหนดให้มีการศึกษาวิชาชีพซึ่งจัดให้เหมาะสมกับภูมิประเภท เช่น กสิกรรม หัตถกรรม และพาณิชการ เพื่อเป็นพื้นฐานความรู้สำหรับประกอบการเกษตรกรรมและอุตสาหกรรม ต่าง ๆ ต่อมาเมื่อระบบการศึกษามีการพัฒนาขึ้นทั้งบุคลากร ครู เครื่องมือ อุปกรณ์ อาคารสถานที่ ในปี พ.ศ. 2517 โรงเรียนเกษตรกรรมน่าน จึงได้รับการยกฐานะให้เป็น วิทยาลัยเกษตรกรรมน่าน
ต่อมาในปี พ.ศ. 2518 วิทยาลัยเกษตรกรรมน่าน ได้แยกตัวจากกรมอาชีวศึกษา และจัดตั้งเป็นวิทยาลัยเทคโนโลยีและอาชีวศึกษา วิทยาเขตเกษตรน่าน ตามพระราชบัญญัติวิทยาลัยเทคโนโลยีและอาชีวศึกษา พ.ศ. 2518 ตั้งแต่บัดนั้นเป็นต้นมา วิทยาเขตเกษตรน่านได้ก้าวพัฒนาการศึกษาทางด้านอาชีพที่มีคุณภาพทั้งระดับต่ำกว่าปริญญา และ ระดับปริญญา ตลอดจน การวิจัย ส่งเสริมการศึกษาทางด้านวิชาชีพ และให้บริการทางวิชาการแก่สังคม
จนในปี พ.ศ. 2531 พระบาทสมเด็จพระเจ้าอยู่หัวภูมิพลอดุลยเดช ทรงพระกรุณาโปรดเกล้ากระหม่อม พระราชทานนามใหม่ว่า “สถาบันเทคโนโลยีราชมงคล”
พ.ศ. 2548 จากแนวทางการปฏิรูปการศึกษาตามพระราชบัญญัติการศึกษาแห่งชาติ พ.ศ. 2542 ที่มุ่งเน้นการกระจายอำนาจ การบริหารจัดการสู่สถานบันศึกษาระดับอุดมศึกษา เพื่อให้สถานศึกษาของรัฐบาลดำเนินการโดยอิสระและมีความคล่องตัวในการบริหารจัดการ สถาบันเทคโนโลยีราชมงคลจึงได้ยกฐานะเป็นมหาวิทยาลัยเทคโนโลยีราชงคล ตามพระราชบัญญัติมหาวิทยาลัยเทคโนโลยีราชมงคล พ.ศ. 2548 เมื่อวันที่ 18 มกราคม 2548 สถาบันเทคโนโลยีราชมงคลล้านนาน่าน วิทยาเขตน่าน จึงได้รับการสถาปนาเป็น “มหาวิทยาลัยเทคโนโลยีราชมงคลล้านนา น่าน”
ปัจจุบันมีจำนวนนักศึกษากว่า 1,118 คนมหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
Tooi Hi no Melody
อัลบั้มเพลง Tooi Hi no Melody เป็นอัลบั้มชุดแรกของออกจำหน่ายวันที่ 21 มกราคม พ.ศ. 2541
1. SNOW BIRD
2. Tooi Hi no Melody (Album Version)
3. Dame Na Koi [ダメな恋]
4. Kokoro Ni Watashi Ga Futari Iru
5. ONE MORE CHANCE
6. Viora No Yume [ヴィオラの夢]
7. SHUBI-DUBA, DUBI-DUBA
8. Makenai Ai Ga Kitto Aru
9. Trimolo
10. True Love Story ~ Koi no youni bokutachi wa~
11. MOONLIGHT to DAYBREAK (Acoustic Version)
เปลี่ยนตาย ไม่ให้ตาย 2
เปลี่ยนตาย ไม่ให้ตาย ภาค 2 ออกฉายในปี ค.ศ. 2006
เปลี่ยนตาย ไม่ให้ตาย
เปลี่ยนตาย ไม่ให้ตาย () เป็นหนัง psychological thriller ออกฉายปี ค.ศ. 2004 เขียนบทและกำกับโดย Eric Bress และ J. Mackye Gruber
ดารานำแสดงเช่น Ashton Kutcher, Amy Smart, Eric Stoltz จำหน่ายโดย New Line Cinema
ชื่อหนังอ้างอิงถึงทฤษฎี butterfly effect ที่เสนอว่า ความเปลี่ยนแปลงในบางสิ่งที่ดูไม่รุนแรง เช่น การกระพือของปีกผีเสื้อ อาจส่งผลกระทบตามมายิ่งใหญ่ที่ไม่ได้คาดคิดในอนาคต เช่น เส้นทางของพายุเฮอริเคน
สปอว์น ฮีโร่พันธุ์นรก
สปอว์น ฮีโร่พันธุ์นรก () ออกฉายในปี ค.ศ. 1997 กำกับโดย Mark A.Z. Dippé มีภาคต่อชื่อ Spawn 2
หัทยา วงษ์กระจ่าง
หัทยา วงศ์กระจ่าง มีชื่อจริงว่า หัทยา เกษสังข์ นักจัดรายการวิทยุชื่อดัง กรรมการผู้จัดการ บริษัท อินดิเพนเด้นท์ คอมมูนิเคชั่น เนตเวิร์ค จำกัด ผู้บริหารสถานีวิทยุเก็ท 102.5, 103.5 เอฟ.เอ็ม.วัน และเลิฟ เรดิโอ 104.5 และพิธีกรรายการ เช่น รายการ หัวใจใกล้กัน ทางทีวีไทย เคยมีผลงานแสดงภาพยนตร์เรื่อง กาเหว่าที่บางเพลง เมื่อ พ.ศ. 2537, ละครโทรทัศน์เรื่อง ดอกฟ้าและโดมผู้จองหอง ช่อง 3 แสดงร่วมกับ คุณศรัณยู วงศ์กระจ่าง,โปรเจกต์ เอส เดอะซีรีส์ ตอน Side by Side พี่น้องลูกขนไก่ รับบทเป็น ตั้ม/แม่ตั้ม/อีตั้ม (2560), สวัสดีคุณผู้ฟัง ช่อง 7 และเคยเป็นพิธีกรรายการโทรทัศน์ "ผู้หญิงวันนี้" "ดูดีดีมี รางวัล", "ผู้หญิงผู้หญิง", "มิวสิกเกม" "คอนเสิร์ตลืมโลก" รายการ "ก้าวทันโรค" ทางช่อง 3 และรายการ "อยากให้ลูกเก่ง" ทางช่อง 5 และเคยเล่นมิวสิกวิดีโอ ของ ธงไชย แมคอินไตย์ ในเพลง บูมเมอแรง ผู้อำนวยการบริษัท คลิกเรดิโอ , Click Televsion และ VR1 Radio และ ปัจจุบันเป็น กรรมการผู้จัดการ บริษัท อินดิเพนเด้นท์ คอมมูนิเคชั่น เนตเวิร์ค จำกัด ผู้บริหารสถานีวิทยุเก็ท 102.5, 103.5 เอฟ.เอ็ม.วัน และเลิฟ เรดิโอ 104.5 จัดรายการวิทยุ คลื่น Get 102.5 ของวิทยุตัวเอง. และเป็นผู้ดำเนินรายการ หัวใจใกล้กัน ทางทีวีไทย และ รายการ คิดถึงจัง ทางมะจัง ดิ ออริจินัล ทีวี ทรูวิชั่น 82
หัทยา เป็นลูกสาวคนเดียวของบุปผา แหลมหลวง จบการศึกษาชั้นมัธยมจาก Saint Felix Schools และ Stover School ปริญญาตรี ด้านกราฟิกดีไซน์ จาก London College of Printing ประเทศอังกฤษ จากนั้นได้ทำงานในบริษัทโฆษณา อ่านสปอตโฆษณาโทรทัศน์-วิทยุ เป็นพิธีกร เล่นละคร และเริ่มจัดรายการวิทยุตั้งแต่ พ.ศ. 2532 จนถึงปัจจุบัน ได้มาเป็น ผู้อำนวยการบริษัท คลิกเรดิโอ
ด้านชีวิตครอบครัว สมรสกับศรัณยู วงศ์กระจ่าง มีบุตรสาวฝาแฝด ชื่อ ศุภรา และศิตลา ความเชื่อส่วนตัวนับถือศาสนาคริสต์
ไซโมเอะนานาชาติ
ไซโมเอะนานาชาติ () เป็นการแข่งขันโหวตตัวละครการ์ตูนในอะนิเมะที่มีความโมเอะมากที่สุด โดยเป็นการโหวตแบบออนไลน์ จัดขึ้นครั้งแรกใน ค.ศ. 2008 (พ.ศ. 2551) โดยเริ่มต้นนั้นมีเพียงตัวละครหญิงเท่านั้นที่มีสิทธิเข้าร่วม แต่ในปี 2015 เป็นครั้งแรกที่เปิดให้ตัวละครชายเข้าร่วมด้วย
แนวคิดของการจัดการแข่งขันไซโมเอะนานาชาติ เริ่มมาจากการที่การแข่งขันโหวตตัวละครการ์ตูนส่วนมาก เช่น อะนิเมะไซโมเอะทัวร์นาเมนต์ของประเทศญี่ปุ่น หรือเบสท์โมเอะทัวร์นาเมนต์ของประเทศเกาหลีใต้ มักจะแข่งขันแบบแพ้คัดออก โดยการจับคู่แข่งขันจะเป็นแบบสุ่ม ซึ่งอาจไม่ยุติธรรมสำหรับตัวละครบางตัว จึงได้มีการจัดการแข่งขันโหวตตัวละครการ์ตูนในรูปแบบพบกันหมดขึ้นกติกาในปีต่อ ๆ มานั้นมีการเปลี่ยนแปลงตามปีที่จัดการแข่งขัน โดยสามารถแบ่งได้เป็นยุคต่าง ๆ ดังนี้
ในปี 2015 ยังได้เริ่มมีการแข่งขันในรอบทัวร์นาเมนต์แห่งผู้ชนะ ที่คัดเลือกเอาแชมป์ประจำปีก่อนหน้าทุกปีในประเภทหญิงที่ได้คะแนนโหวตดีที่สุด 3 อันดับแรก รวมกับแชมป์ประจำปีล่าสุด เพื่อคัดเลือกหาแชมป์ในบรรดาแชมป์ทั้งหมดอีกด้วย โดยตัวละครแชมป์ประจำปีก่อนหน้าทั้งหมดจะไม่มีสิทธิ์เข้าแข่งขันในรอบพบกันหมด เว้นแต่แชมป์ในปีล่าสุดที่ผ่านเข้ามาจากดิวิชันโนวา จะได้สิทธิเข้าแข่งขันในดิวิชันสเตลลา แต่จะไม่สามารถผ่านเข้าสู่รอบดิวิชันสุดท้ายหรือรอบแพ้คัดออกได้ โดยถ้าอันดับของตัวละครนั้นดีพอที่จะผ่านเข้ารอบต่อไปได้ จะเลือกเอาตัวละครที่อยู่ในอันดับถัดไปผ่านเข้ารอบแทน
ตั้งแต่ปี 2012 เป็นต้นไปมีการสลับลำดับของลีกย่อยใหม่ โดยแซฟไฟร์และมรกตถูกย้ายจากรอบพบกันหมดไปยังรอบดิวิชันสุดท้าย ทับทิมถูกเลื่อนมาอยู่ก่อนมรกต ในขณะที่โทแพซถูกเลื่อนไปอยู่ลำดับสุดท้ายของรอบพบกันหมด
ในปี 2016 ได้สลับลำดับของลีกย่อยในรอบพบกันหมดอีกครั้ง โดยแบ่งออกเป็น 3 รอบย่อย ในรอบแรกจะประกอบด้วยอความารีน โทแพซ แอเมทิสต์ และแซฟไฟร์ ตัวละครครึ่งหนึ่งจะผ่านเข้าสู่รอบต่อไปซึ่งแบ่งเป็นสองลีกได้แก่มรกตและทับทิมและจากนั้นตัวละครครึ่งหนึ่งก็จะอ่านเข้าสู่รอบสุดท้ายของรอบพบกันหมดซึ่งมีเพียงลีกเดียวคือเพชร ซึ่งเป็นการเรียงลำดับลีกย่อยแบบเดิมที่ใช้ในสี่ปีแรกของการแข่งขันนั่นเอง
ตัวเลขในวงเล็บข้างหลังชื่อตัวละครคือปีที่ตัวละครนั้น ๆ ได้รับตำแหน่งแชมป์ประจำปี
หมายเหตุ:
ToC = จำนวนครั้งที่เป็นแชมป์ในทัวร์นาเมนต์แห่งผู้ชนะ
Tiara/Sceptor = จำนวนครั้งที่เป็นแชมป์ประจำปี
Circlet = จำนวนครั้งที่เป็นแชมป์ประจำลีกย่อย
การทำให้เสียอวัยวะ
การทำให้เสียอวัยวะ หรือการทำร้ายอวัยวะจนใช้ป้องกันตัวไม่ได้ () เป็นอาชญากรรมและความผิดอาญาประเภทหนึ่ง หมายเอาการทำร้ายบุคคลอื่นโดยจงใจและขาดความยับยั้ง อันเป็นผลให้อวัยวะของผู้นั้นเกิดความเสียหายจนสูญสมรรถภาพที่จะใช้ป้องกันตัวอีกได้
ตามระบบกฎหมายจารีตประเพณี ต้องเกิดความเสียหายต่อดวงตา แขน ขา หู และ/หรือจมูก จึงจะถือว่าเป็นการทำให้เสียอวัยวะ อย่างไรก็ดี ตามกฎหมายทั่วไป การทำให้เสียอวัยวะหมายรวมเอาทั้งการทำให้เสียอวัยวะ การทำให้เสียโฉม () และการทำให้บุคคลอื่นพิการโดยใช้เครื่องมือ () ด้วย
ในภาษาอังกฤษ คำว่า "mayhem" (คำอ่าน: mā'hěm' หรือ mā'əm; เมฮิม หรือ เมอิม) ซึ่งเป็นคำนาม มีที่มาจากคำในภาษาฝรั่งเศสโบราณ "mahaigne" (มาเอญ, แปลว่า: การทำให้เสียหาย) และจากคำในภาษาอังกฤษเก่าว่า "maihem"
ประวัติศาสตร์ที่สำคัญประการหนึ่งเกี่ยวกับความผิดฐานทำให้เสียอวัยวะนี้ ได้แก่ ใน พ.ศ. 2510 เมื่อศาลสูงของอังกฤษ () ตัดสินคดีหนึ่งเกี่ยวกับความผิดฐานทำร้ายร่างกาย (หมายเลขคดี "Fetter v. Beale, 91 Eng. Rep. 1122") คดีนี้โจทก์ถูกจำเลยรุมทำร้าย และพิพากษาให้โจทก์เป็นผู้ชนะคดี ทันทีที่ศาลอ่านคำพิพากษาจบ ส่วนหนึ่งของกะโหลกศีรษะของโจทก์ก็ร่วงหล่นลงมาท่ามกลางศาลนั้นโดยเป็นผลมาจากการถูกรุมทำร้ายร่างกายเช่นว่า ศาลจึงพิพากษาให้จำเลยมีความผิดฐานทำให้เสียอวัยวะอีกกระทงหนึ่ง โดยคดีนี้เป็นเหตุให้คำจำกัดความของความผิดฐานทำให้เสียอวัยวะในประเทศที่ใช้ระบบกฎหมายจารีตประเพณีหมายเอาการสูญเสียกะโหลกศีรษะด้วย
ปัจจุบัน ในหลาย ๆ ประเทศ มีการกำหนดความผิดเฉพาะไว้แทนที่ความผิดฐานทำให้เสียอวัยวะดังกล่าว เป็นต้นว่า ความผิดฐานทำร้ายร่างกายอันส่งผลให้เกิดความเสี่ยงต่อผู้อื่น ()
เจ้าสาวศพสวย
เจ้าสาวศพสวย () เป็นภาพยนตร์แอนิเมชัน ออกฉายเมื่อวันที่ 23 กันยายน ค.ศ. 2005 กำกับโดย ทิม เบอร์ตัน และ จัดจำหน่ายโดย Warner Bros. Family Entertainment
โรซาลีนน์ คาร์เตอร์
เอเลนอร์ โรซาลีนน์ สมิธ คาร์เตอร์ (เกิดเมื่อวันที่ 18 สิงหาคม พ.ศ. 2470) เป็นภรรยาของประธานาธิบดีคนที่ 39 แห่งสหรัฐอเมริกา คือ ประธานาธิบดีจิมมี คาร์เตอร์ (เกิด 1 ตุลาคม พ.ศ. 2467) และเป็นสุภาพสตรีหมายเลขหนึ่งแห่งสหรัฐอเมริกา
โรซาลีนน์เกิดที่เพลนส์ รัฐจอร์เจีย เป็นลูกคนโตของแฟรนซ์ อเลทเทีย มัวร์เรย์ (1905-1997) เป็นนักออกแบบชุดและวิลเบิร์น เอ็กการ์ สมิธ (1896-1940) เป็นช่างซ่อมรถและชาวนา เธอมีน้อง 3 คน คือ วิลเลียม เจอโรลด์ "เจอร์รี" สมิธ (อาชีพ วิศวกร ; 1929-2003) และมัวร์เรย์ ลี สมิธ (อาชีพ ครู ,รัฐมนตรี ; 1932-2003) และมีน้องสาว 1 คน คือ ลิเลียน อเลทเทีย สมิธ วอลล์ (เกิดเมื่อค.ศ. 1936)
วิลเบิร์น สมิธ ผู้เป็นบิดาเสียชีวิตในปี 1940 ที่เมืองลิวเคเมีย ขณะนั้นโรซาลีนน์อายุ 13 ปี เธอได้ช่วยมารดาในการออกแบบชุด เธอเข้าศึกษาที่โรงเรียนวาเลดิทอเรียนและจบการศึกษาจากมหาวิทยาลัยจอร์เจียเซาท์เวสต์
โรซาลีนน์ สมิธ ได้ออกเดตกับจิมมี คาร์เตอร์ ในปีค.ศ. 1945 ในขณะนั้นเป็นทหารอเมริกันที่เมืองอนาโปลิส ในวันที่ 7 กรกฎาคาม พ.ศ. 2489 ทั้งสองคนก็แต่งงาน
จิมมี และ โรซาลีนน์ มีลูกทั้งหมด 4 คน คือ จอห์น วิลเลียม "แจ็ค" (เกิดเมื่อปี 1947) , จอห์น เอิร์ล "ชิป" (เกิดเมื่อปี 1950) , ดอนเนล เจฟฟรีย์ "เจฟ" (เกิดเมื่อปี 1952) และ เอมี ลีนน์ (เกิดเมื่อปี 1967) ลูกสามคนแรกของจิมมี และ โรซาลีนน์ เติบโตและย้ายที่รัฐจอร์เจีย เนื่องจากสามีออกรับราชการ
ในปีค.ศ. 1953 หลังจากที่สามีของนางลาออกจากราชการทหารกองทัพ เธอได้ช่วยสามีเก็บถั่วในฟาร์มและทำธุรกิจ เธอทำงานเกี่ยวกับบัญชี ตั้งแต่ปี 1962 เป็นปีที่สามีของนางจะลงรับสมัครเป็นผู้ว่าการรัฐจอร์เจีย เธอจึงเข้ามามีส่วนร่วมทางการเมือง
หลังจากได้ช่วยสามีของนางได้เป็นผู้สมัครผู้ว่าการรัฐจอร์เจียในปี 1970 คุณนายคาร์เตอร์คิดว่าต้องดูแลเอาใจใส่สามีของนาง จึงเป็นสุภาพสตรีหมายเลขหนึ่งของรัฐจอร์เจีย และตั้งหลักถึงสุขภาพของนางและสามี เขากำหนดค่ารักษาที่จะปรับปรุงการรักษาสำหรับผู้พิการทางจิต ค่ารักษาจำนวนมหาศาลได้รับการยืนยันและกลายเป็นข้อกฎหมาย เธอจึงได้เป็นอาสาสมัครที่โรงพยาบาลส่วนภูมิภาครัฐจอร์เจียซึ่งอยู่ในเมืองแอตแลนตา รัฐจอร์เจีย เป็นเวลาสี่ปีที่ผู้ว่าการได้มาเป็นประธานจัดการแข่งขันกีฬาโอลิมปิคภาคพิเศษในรัฐจอร์เจีย
นักเดินแบบ
นักเดินแบบ (คำว่า model ในภาษาอังกฤษมาจากศัพท์ภาษาฝรั่งเศสยุคกลาง "modelle") เป็นอาชีพอย่างหนึ่ง โดยใช้หน้าตาและรูปร่างในการนำเสนอผลงานทางด้านแฟชั่นและศิลปะสู่สาธารณชน โดยส่วนใหญ่มักจะเดินแบบในงานแสดงแฟชั่นหรือถ่ายแบบแฟชั่น โฆษณาต่าง ๆ คำว่า model ในความหมายนี้ยังมีคำแปลว่า นายแบบ (male model) หรือนางแบบ (female model)
ยังมีคำที่เกี่ยวข้อง คือ "โมเดลลิง" (modelling โดยที่แบบอเมริกันสะกดว่า modeling) ซึ่งหมายถึง กิจกรรมของโมเดลหรือการทำงานเป็นนายแบบหรือนางแบบ และคำว่า "พริตตี้" (pretty) ซึ่งหมายถึง นางแบบสินค้า